text:
9 Haziran 2016 Perşembe
Türkmen Kikboksçylarynyň Dokuz Medaly
Kikboksing boýunça Türkmenistanyň ýygyndysy Italiýanyň Rimini şäherinde geçirilen Dünýä kubogy ugrundaky ýaryşdan dolanyp geldi. Bu ýaryşda olar medallaryň dokusyzyny – altyn, kümüş we bürünç medallaryň hersinden üçüsini gazanyp, nobatdaky gezek ýokary netijä eýe boldular.
Hormatly baýrak ugrunda 30-dan gowrak ýurtdan – Russiýadan, Germaniýadan, Fransiýadan, Awstriýadan, Polşadan, Finlýandiýadan, Wengriýadan we beýlekilerden 1800-e golaý türgen bäsleşdi. Ildeşlerimiz bu başa-baş söweşiň iki görnüşinde – “lou-kik” (aýaklaryň bilen bedeniň aşak bölegine urmak) hem-de “full-kontakt” (doly galtaşyk) boýunça çykyş etdiler.
Türkmen toparynyň düzüminde Pygy Sylabow, Hudaýguly Kömekow hem-de Muhammed Altybaýew hormat münberiniň iň ýokary basgançagyna çykdylar. Agamyrat Amangeldiýew, şeýle hem doganlar Şameret we Şöhrat Hallyýewler kümüş medal gazandylar, üçünji orna Mekan Amanow, Şöhrat Ýagmyrow hem-de Ramin Kasymow mynasyp boldular.
Kikboksing boýunça halkara derejesindäki iri ýaryşlaryň hersinde diýen ýaly türkmen türgenleriniň dürli derejedäki köpsanly medallary gazanýanlygy örän guwançlydyr. Şu ýyl Türkmenistanyň at gazanan tälimçisi Aleksandr Snagowskiniň şägirtleri Italiýada geçen Dünýä kubogy ugrundaky ýaryşdan başga-da, ýene-de ýaryşlaryň ikisinde – Latwiýanyň paýtagty Rigada hem-de Türkiýäniň Antaliýa şäherinde tapawutlandy. Olarda jemi 13 medal – 8 altyn, 2 kümüş we 3 bürünç medal gazandylar.
Indi bolsa bu baýraklaryň üstüne ýene-de dokuz medal goşuldy. Munuň özi kikboksing boýunça türkmen mekdebiniň ýokary derejesini nobatdaky gezek tassyklaýar. Bu ýagdaý begendirmän bilmez, çünki indiki ýyl ýurdumyzda başa-baş söweşiň bu görnüşi bilen meşgullanýanlar üçin esasy sport synagy - Ýapyk binalarda we söweş sungaty boýunça V Aziýa oýunlary garaşýar.
Kikboksing boýunça milli ýygyndymyzyň baş tälimçisi Aleksandr Snagowskiniň gürrüň berşi ýaly, indiki aýda Türkmenistanyň ýygyndysyna göçme okuw-türgenleşik ýygnanyşygy garaşýar. Sentýabrda bolsa Inçhonda başa-baş söweşiň dürli görnüşleriniň – kýokusinkaýyň, karateniň, kung-funyň hem-de taý boksynyň urgy tilsimlerini özünde jemleýän kikboksingiň ýapon görnüşi bolan “K-1” görnüşinde halkara ýaryşy geçiriler.
Kaydol: Kayıt Yorumları (Atom)


c: text/html

text:
Gyzgyn şokalat (Горячий шоколад)
Bu aýdymçy toparlar Ukraýina döwletiniň Elektronik-Pop, tans-pop we häzirki zaman R&B görnüşlerinde öňe saýlanan 3 sany zenan aýdymçylardan düzülen Nadežda Maýstrenko, Ýaroslaw Miroşniçenko, Diana Seýitmämmedowa dagylar «Gyzgyn şakalat» toparynda aýdym aýdýarlar.
Nadežda Maýstrenko[üýtget | edit source]
Kriwoý Rog şäherinde 5-nji aprelda dogulýar (ýyly hakynda aýtmandyr öýdýän):
2005一2009-njy ýyllarda Solistka Jaz-benda «Maskarad». 2010一2011-nji ýyllarda Solistka nasionalnogo orkestra MÇS Ukraýiny. 2005一2009-njy ýullarda Kriworožskoýe oblastnoýe muzykalnoýe uçilişe «Estradny wokal» 2009-2011-nji ýyllarda Nasionalnaýa akademiýa rukowodýaşih kadrow kultury I iskusstw «Estradnyý wokal» g. Kiýew. «Slawýanskiý bazar 2011» uçastnisa konwertnoý programmy «Ukraýinskiý suwenir» 2005-2009-njy ýyllarda Solistka džaz-benda «Maskarad» 2010-2011-nji ýyllarda Solistka nasionalnogo orkestra MÇS ukraýiny.
Diana Seýitmämmedowa[üýtget | edit source]
Üçleriň biri bolan Diana 1985-nji ýylyň 1-njy dekabrynda Luganskide dünýä inýär. Okuwyny tamamlanyndan soňra 1995-nji ýylda Moskwanyň Laureýat konkursynda «Daň ýyldyz» adyny eýe bolýar. 1996-2000-nji ýyllarda Diana solistkoý folklorno-etnografiçeskogo ansamblda «Zabawuşka» adyna eýe bolýar.
Ýaroslaw Miroşniçenko[üýtget | edit source]
Ol 1989-njy ýylyň 25-nji maýynda Kremençug şäherde dünýä inýär. Iňlis, nemes dillerinde terjimeçi bolupdyr. Kiýewiň milli uniwersitetini tamamlaýar. Köp wagtlap estrada sungatynda sport-tansy bilen meşgullanýar. Model biznes bolubam işläpdir.

robotstxt: allowed

filter: keep


text:
13-nji aprelde Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda halkymyzyň abadançylygyny üpjün etmäge gönükdirilen içeri syýasatyň möhüm meseleleri ara alnyp maslahatlaşyldy hem-de käbir resminamalaryň taslamalaryna garaldy.
Döwlet Baştutanymyz mejlisiň gün tertibini yglan edip, Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer hasabatynyň başynda Birleşen Milletler Guramasynyň Nýu-Ýorkda ýerleşýän Ştab-kwartirasyndan gelip gowşan hoş habarlar barada aýtdy. BMG-niň Baş Assambleýasynyň 12-nji aprelde bolan 82-nji mejlisinde “Bütindünýä welosiped güni” hem-de “Birleşen Milletler Guramasynyň we Araly halas etmegiň Halkara Gaznasynyň arasyndaky hyzmatdaşlyk” atly Kararnamalar biragyzdan kabul edildi. Olaryň taslamalary hormatly Prezidentimiziň başlangyjy bilen işlenip taýýarlanyldy.
Ýokarda ady agzalan birinji Kararnamany 56 döwlet bilelikde dörediji hökmünde çykyş etdi. Şu resminama laýyklykda, 3-nji iýun Bütindünýä welosiped güni diýip yglan edildi.
Mälim bolşy ýaly, ýurdumyz 2017-2019-njy ýyllarda Araly halas etmegiň halkara gaznasyna başlyklyk edýär. Türkmen tarapynyň başlangyjy bilen BMG-niň Baş Assambleýasynyň kabul eden ýörite Kararnamasy Milletler bileleşiginiň Araly halas etmegiň Halkara gaznasyndaky ornuny mundan beýläk-de pugtalandyrmaga, Gaznanyň daşary ýurtly hyzmatdaşlar bilen gatnaşyklaryny ösdürmäge ýardam eder. Dünýäniň 19 döwleti bu Kararnamanyň awtordaşy bolup çykyş etdi.
Türkmenistan sebit we ählumumy gün tertibiniň strategiki ugurlarynda özara bähbitli hyzmatdaşlygy ösdürmek meselelerinde işjeň orny eýeläp, oňyn başlangyçlaryň ençemesini öňe sürdi. BMG-niň Baş Assambleýasynyň birnäçe Kararnamalary hem şol başlangyçlaryň möhüm ähmiýete eýedigine şaýatlyk edýär.
Şunuň bilen baglylykda, 3-nji maýda "Awaza" milli syýahatçylyk zolagynda guralmagy göz öňünde tutulýan Ykdysady hyzmatdaşlyk guramasyna agza ýurtlaryň ulag ministrleriniň nobatdaky, 9-njy mejlisine taýýarlyk görlüşi barada hasabat berildi. Öňümizdäki duşuşygyň guramaçylyk meseleleri YHG-ä agza ýurtlaryň Ministrler Geňeşiniň 17-nji aprelde Duşenbede geçiriljek 23-nji maslahatynyň gün tertibine giriziler.
Soňra döwlet Baştutany pudaklar boýunça hasabatlary diňledi. Mejlisiň barşynda Türkmenistanyň Prezidentine:
milli ykdysadyýetimiziň bäsdeşlige ukyplylygyny ýokarlandyrmak, döwlet býujetiniň serişdelerini netijeli peýdalanmak hem-de hususy pudagyň ornuny pugtalandyrmak ugrunda amala aşyrylýan çäreler;
söwdany hem-de telekeçiligi ösdürmek maksady bilen görülýän çäreler;
ýangyç-energetika toplumynyň düzümlerinde alnyp barylýan işleriň ýagdaýy we “2030-njy ýyla çenli Türkmenistanyň nebitgaz senagatyny ösdürmek boýunça maksatnamany” iş ýüzünde durmuşa geçirmek ugrunda amala aşyrylýan çäreler;
welaýatlarda alnyp barylýan möwsümleýin oba hojalyk işleri;
ýurdumyzda ýaşaýyş jaýlarynyň gurluşygyny çaltlandyrmakda möhüm ähmiýeti bolan Türkmenistanyň Senagat ministrliginiň önümçiik kuwwatlyklaryny doly güýjünde peýdalanmak;
Aşgabat şäherini abadanlaşdyrmak, ýurdumyzda elektrik energiýasynyň önümçiligini artdyrmak, jemagat hojalygy gulluklarynyň işini kämilleşdirmek we gurluşyk işleriniň depginlerini ýokarlandyrmak boýunça durmuşa geçirilýän çäreler;
tehniki parklaryň üstüni häzirkizaman tehnikalary bilen ýetirmek ugrunda amala aşyrylýan çäreler;
dünýäde milli medeni mirasymyzy wagyz etmek boýunça alnyp barylýan işler hem-de 18-19-njy aprelde Aşgabatda “Aýdym-saz sungatynyň gadymy çeşmeleri atly halkara ylmy maslahatyny we festiwalyny geçirmäge görülýän taýýarlyk işleri;
2020-nji ýylda Ýaponiýanyň paýtagty Tokio şäherinde geçirljek XXXII Tomusky Olimpiýa oýunlaryna Türkmenistanyň ýygyndy toparyny taýýarlamak boýunça geçirilýän işler barada hasabat berdiler.
Soňra döwlet Baştutanymyz Türkmenistanyň Ministrler Kabinetiniň Başlygynyň käbir orunbasarlaryny welaýatlar boýunça jogapkär edip bellemek hakyndaky Karara gol çekdi hem-de bu babatda wise-premýerlere birnäçe anyk görkezmeleri berdi.
Hökümetiň mejlisinde döwlet durmuşynyň başga-da birnäçe meselelerine garaldy we olar boýunça degişli çözgütler kabul edildi.


text:
Gepleşikler
Türkiýe
ASELSAN-yň raketa atyjy ulgamy Ukrainada üstünlikli ýagdaýda synagdan geçirildi
PKK-a agza terrorçylar tarapyndan ulanylan 6 ýer nyşana alyndy
Türkiýe dönüklere başpenalyk hukugynyň berilmegine garşylyk görkezdi
Türkiýe Fetullahçy terror guramasy FETÖ-niň 2016-njy ýylyň 15-nji iýulyndaky agdarlyşyk synanşygyndan soň şol Gresiýa gaçan dönüklere başpenalyk hukugynyň berilmegine garşylyk görkezdi
Dünýä
Demirgazyk Koreýa ABŞ-niň Wise-prezidenti Maýk Pense reaksiýa bildirdi
ABŞ-niň Wise-prezidenti Maýk Pense Demirgazyk Koreýanyň ABŞ bilen ýadro gepleşikler geçirmelidigini ýogsam, bu ýurdyň soňunyň Liwiýa meňzäp biljekdigini öňe sürüpdi
ABŞ-niň Prezidenti Donald Tramp protest edildi
Amerikanyň Birleşen Ştatlarynyň Prezidenti Donald Tramp dogulan ýeri we Demokratlaryň galasy hökmünde häsýetlendirilýän Nýu-Ýorkda protest edildi
G-7-ä agza ýurtlar Wenesuelada geçirlen prezident saýlawynyň netijelerini ykrar etmeýär
Dünýäniň ykdysady taýdan ösen 7 ýurdunuň G-7-niň liderleri Wenesuelada geçirlen prezident saýlawynyň netijesini ykrar etmeýändiklerini mälim eti
Türkmenistan
«Ak şäherim Aşgabat» atly XVII köpugurly halkara sergä gatnaşyjylara
Türkmenistanyň Prezidentiniň «Ak şäherim Aşgabat» atly XVII köpugurly halkara sergä gatnaşyjylara ýüzlenmesi
Türkmenistanyň IX halkara Gaz kongresine gatnaşyjylara
Türkmenistanyň Prezidentiniň IX halkara Gaz kongresine gatnaşyjylaryna ýüzlenmesi
Halkara Maglumat howpsyzlygy meselelerine bagyşlanan türkmen-rus hökümetara geňeşmeleri
HALKARA MAGLUMAT HOWPSUZLYGY MESELELERINE BAGYŞLANAN TÜRKMEN-RUS HÖKÜMETARA GEŇEŞMELERI
Türk Dünýäsi
Türk we gazak firmasy uçarmansyz howa ulagynyyň öndürilmegi üçin hyzmatdaşlyk eder
Türk Awiasia we Kosmos senagaty firmasy TUSAŞ/TAI Kazagystanyň KAI firmasy bilen uçarmansyz howa ulagy Ankanyň we täze nesil tälim uçary Hürkuşyň öndürilmegi üçin hyzmatdaşlyk eder
Gazagystan nebit önümçiligini artdyrýar
Gazagystanyň Energetika ministri Kanat Bozumbaýew nebit önümçiligini her ýyl artdyryp, 2025-nji ýyla çenli 104 million tonna ýetirjekdiklerini habar berdi
Azerbaýjanyň paýtagty Bakuda partlama boldy
Azerbaýjanyň paýtagty Bakunyň Benegedi diýilen ýerinde ýerleşýän kafeleriň birinde bolan partlamada 2 adam ýogaldy, 2 adam ýaralandy
Medeniýet, Sungat we Sport
Şakira Stambulda konsert programmasy bilen çykyş eder
Konserdiň biletleri www.biletix.jom salgysyndan satuwa çykaryldy
Barselon toparynda ýene-de bir sahypa ýapyldy...
Ispaniýanyň La Liga çempionatynyň 2017-2018-nji möwsüminiň çempiony Barselona möwsümiň soňky hepdesinde Real Sosýedad komandasyny 1-0 hasabynda ýeňdi
Ykdysadyýet
Türkiýäniň iň uly awianoses gämisiniň gurluşygy üçin taýarlyklar görülýär
Häzirki wagtda 370 metr uzynlygyndaky we 70 metr giňişligindäki howuzyň guluşygyna başlandy
Türk gämisi Sudanda elektrik tok öndürmäge başlady
Karadeniz Holdingiň Karpowership kärhanasyna degişli Karadeniz Powership Rauf Beý atly ýüzýän energetika gämisi Sudanda elektrik tok öndürmäge başlady
Starbucks kärhanasy abraýyny düzeltmek isleýär
Soňky wagtlarda rasist hereketleri bilen tankyt edilen meşhur kofe kärhanasy Starbucks abraýyny düzeltmek üçin täze göçümler edýär
Aýyň Soragy
Aktual Meseleler
Aktual Analiz 20
Ýakyn Gündogarda Türkiýäni we dünýäni ýakyndan gyzyklandyrýan iki möhüm waka başdan geçirildi
Şu gün Atatürki hatyralama, ýaşlar we sport baýramy
Her ýylyň 19-njy maýynda Atatürki hatyralama, ýaşlar we sport baýramy bellenilip geçilýär


text:
Bahar mähriban topragymyza gözelligiň özi bolup inýär-de, ylhamly ýürekleri şirin mukama besleýär. Şol şirin mukamlar ene hüwdüsi bolup ýaňlanýar. Zemine bahar pasly gelende, tebigat gaýtadan janlanyp, bütin barlyk gözellige beslenýär. Bahar pasly duýguçyl zenan kalbyna şadyýan aýdymlar bolup ornaýar. Älem-jahany läle-reýhana bezäp, bu menzil-mekanlar türkmen zenanlarynyň giň göwrümliligi ýaly nura beslenýär. Bu pasyl her bir ynsana öz gözelliginden serpaý ýapýar.
Ynha, Türkmenistanyň Zenanlar birleşiginiň Merkezi Geňeşiniň yglan eden «Ýylyň zenany» atly bäsleşiginiň jemleýji tapgyry baharyň şeýle ajaýyp günlerinde, Halkara zenanlar gününiň öň ýanynda geçirildi.
Zenanlaryň başarnygyny we ukybyny açyp görkezmek maksady bilen geçirilen bu bäsleşige Aşgabat şäherinde we ýurdumyzyň welaýatlarynyň deslapky tapgyrlarynda ýeňiji bolup, döwlet derejesine saýlanan dürli kärdäki zenanlaryň onlarçasy gatnaşdy. Bäsleşige gatnaşyjylaryň jemgyýetde alyp barýan işlerine laýyklykda 7 sany ugur boýunça ýeňijiler yglan edildi. «Ýylyň zenany» bäsleşiginiň döwlet tapgyrynda ýeňiji bolan zenanlar Hormat haty, şeýle-de gymmatbahaly sowgatlar bilen sylaglandy. Baharyň ilkinji günlerinde geçirilmegi däbe öwrülen bu ylhamly bäsleşik «Türkmenistan — Beýik Ýüpek ýolunyň ýüregi» ýylynda has-da şatlyk-şowhuna beslendi.
Aslynda, biziň halkymyzda zenanlar mähriň hazynasy hasap edilýär. Zeminiň zynaty — zenanlarymyz bahardan serpaýlydyr. Zenan — tükeniksiz mähribanlyk. Bahar hem ene ýaly ýaşaýşyň ýaradyjysydyr. Ene — bu barlykdyr. Läle-reýhanlary bilen gelen bahar hem al-ýaşyl geýnen gyz-gelinlerimiz bilen juda üýtgeşik görünýär. Türkmen sährasynyň al-elwan gülleriniň, başyňy sypap geçýän mylaýym howasynyň tarypy zenanlara ylhamdyr. Zenan öýüň bezegi, durmuşyň gülüdir.
«Ýylyň zenany» atly bäsleşikde «Berkarar döwletimiziň bagtyýarlyk döwründe alyp barýan ýokary guramaçylyk ukyby üçin» diýen ugur boýunça Ahal welaýatyndan Gurbansoltan Annaýewa «Ýylyň işewür zenany», «Berkarar döwletimizde — el hünärini dikeldýänligi we kämilleşdirýänligi üçin» diýen ugur boýunça Aşgabat şäherinden Aýjemal Çaryýewa «Ýylyň çeper elli zenany», «Türkmeniň gadymy ruhy gymmatlyklarymyzy we milli medeni mirasymyzy dünýä ýaýmakdaky asylly işleri üçin» diýen ugur boýunça Daşoguz welaýatyndan Sähra Ataýewa «Ýylyň sungatda işjeň zenany», «Çaga terbiýelemekde görkezen yhlasy üçin» diýen ugur boýunça Mary welaýatyndan Aýjemal Babaýewa «Ýylyň mährem zenany», «Berkarar döwletimizde harby we hukuk goraýjylar ulgamynda görkezen işjeňligi üçin» diýen ugur boýunça Balkan welaýatyndan Oguljeren Atabaýewa «Ýylyň watançy zenany», «Obany ösdürmekde bitiren hyzmatlary üçin» diýen ugur boýunça Lebap welaýatyndan Aýsara Ergeşowa «Ýylyň öňdebaryjy oba zenany», «Ýurduň bazar ykdysadyýetiniň we telekeçiligiň ösmegine goşan goşandy üçin» diýen ugur boýunça Balkan welaýatyndan Jennet Annagulyýewa «Ýylyň telekeçi zenany» diýen atlara mynasyp boldular. Bäsleşigiň ýeňijilerini sylaglamak dabarasynda bize ýeňijileriň birnäçesi bilen söhbetdeş bolmak miýesser etdi.
«Berkarar döwletimizde — el hünärini dikeldýänligi we kämilleşdirýänligi üçin» diýen ugur boýunça «Ýylyň çeper elli zenany» diýen ada mynasyp bolan Aşgabat şäherinden Aýjemal Çaryýewa köňül buýsanjyny şeýle beýan etdi:
— Halkymyzyň iň kämil derejede ösen senetçiliginiň biri-de, zergärçilikdir. Zenan zergärlerimiz öz kärlerini diýseň oňat bilýändikleri, ýiti duýgurlygy, döreden işlerine ýüregini berip döredýänligi bilen tanalýar. Gözellige, bagta teşne bolup, gowulyga ymtylmak, süýji arzuwlary hemra edinip, döredýän işlerine siňdirmek zenanlarymyzyň tebigatynda bar. Haýsy käriň eýesi bolsaňam, halal zähmet çekip, işiňe mähir-yhlasyňy siňdireniňde, gözel zatlary döredip bolýar. Döredijilik adamsy hemişe gözel, ajaýyp zatlaryň gözleginde bolup, ony öz edýän işinde janlandyrmagy başarmaly.
«Ýylyň zenany» bäsleşigine birnäçe şaý-sep eserlerim bilen gatnaşyp, «Ýylyň çeper elli zenany» diýen ada mynasyp bolmak bagty nesip etdi. Gahryman Arkadagymyz medeni mirasymyzy, amaly-haşam sungatymyzy ösdürmäge, kämilleşdirmäge, geljekki nesillere ýetirmäge giň mümkinçilikler döredip berýär. Gözellikleri döredýän zenanlarymyzyň arasynda şeýle bäsleşikleriň geçirilmegi, biz — zenanlary has-da döredijilikli işlemäge höweslendirýär. Zenan döredijiliginden kemal tapan şeýle gözellikleriň gerimi bagtyýar döwrümizde has-da giňeýär. Mähribanlyk paýlaýan eneleriň, ýaz gülleri ýaly owadan gelin-gyzlarymyzyň ýüzleri hemişe bagtyýarlykdan ýylgyryp dursun!
Hawa, ajaýyp al-elwan güllere meňzeýän gelin-gyzlarymyz edep-ekramyň, gözelligiň nusgasydyr. Milli däp-dessurlarymyzy ösdürmekde, olary nesilden-nesle geçirmekde we çagalary milli ruhda terbiýeläp ýetişdirmekde enelerimiziň zähmeti uludyr. «Çaga terbiýelemekde görkezen yhlasy üçin» diýen ugur boýunça Mary welaýatyndan Aýjemal Babaýewa «Ýylyň mährem zenany» diýen buýsançly ada mynasyp boldy. Enäni gazanan üstünligi bilen mübärekledik. Şonda ol buýsanjyny şeýle beýan etdi:
— Gahryman Arkadagymyzyň eneleriň mertebesini belent tutmagy ýaş nesilleri milli ruhda terbiýelemekde görelde mekdebidir. Türkmeniň her bir maşgalasynyň nesil daragtynyň güllemegi, halkyň asyrlarboýy dowamat-dowam bolmagynyň aladasynyň edilmegi, ynsan göwnüni tükeniksiz alkyşlara besleýär. Perzentlerem öz ata-enesiniň ýol-ýörelgelerinden ugur alýandyr. Sekiz çagany kemala getirip, terbiýeläp ýetişdirenim üçin Gahryman Arkadagymyzyň 2013-nji ýylda «Ene mähri» diýen hormatly ady dakmagy ene ýüregimi has-da joşdurdy. Men bagtyýar döwrüň enesidigime diýseň buýsanýaryn. Ynha, bahar paslynyň ajaýyp gününde «Ýylyň mährem zenany» diýen ada mynasyp bolmagym buýsançly başymy göge ýetirdi. Özüm ýaly ençeme zenanlaryň şeýle ada mynasyp bolmagy, ýurdumyzda zenan mertebesiniň belentde tutulýandygynyň güwäsidir. Zenan maşgalanyň sypaýy hereketleri, asyllylygy, mylaýymlygy onuň gözelligine gözellik goşýar.
Mähriban Arkadagymyzyň ýurdumyzyň her bir maşgalasynyň hal-ýagdaýyny ýokarlandyrmak, eneligi we çagalygy goramak, sagdyn nesli kemala getirmek ýaly asylly işleri berkarar Watanymyzyň her bir maşgalasyny bagt atyna ataryp, asylly işlere gönükdirýär. Her bir enäniň baş arzuwy, kemally nesilleri ösdürip, olary jemgyýete peýdaly edip ýetişdirmekden ybaratdyr. Eneleri beýgeldýän Gahryman Arkadagymyzyň mertebesi Arşyň deňindedir.
Sahawatly topragymyzda öndürilýän gök-bakja, miwe önümleri saçaklarymyzyň bezegi, eşretli durmuşymyzyň rysgal-berekedidir. Ene topragyň özüne siňdirilýän yhlasdan güýç alşyny görüp, onuň enä deňelişine göz ýetirdik. Bereketli toprak bilen bagry badaşan zenanlaryň biri-de, Aýsara Ergeşowadyr. Ony Halkara zenanlar gününiň öň ýanynda «Ýylyň öňdebaryjy oba zenany» diýen ada mynasyp bolmagy bilen gutlaýarys.
— Halal zähmet bilen yhlas etseň, bagt gülüp bakýan eken. Maşgalamyz bolup kärende ýerimizden gowaçanyň bol hasylyny alýarys. Çagalarymyza zähmet terbiýesini bermekde, maşgalamyzy bol-telki ekläp-saklamakda uly ýardam edýär. Çagalaryň bilen el-ele berip işläniňde, döwletiň artyp, rysgal-berekediň köpelýän eken. Hemme zadyň sakasy — halallykda. Bagtly döwrümizde ýurdumyzyň zenanlarynyň kalbyny bahar joşguny, baýramçylyk şatlygy gurşap alýar. Zähmet her bir ynsany bezeýär. Biz bagtyýar zenanlaryň Arkadag Prezidentimize alkyşlarymyz çäksizdir — diýip, ýeňiji zenan buýsançly gürrüň berdi.
Hawa, türkmeniň begresli ýazy, näzik güllere beslenen bahar pasly ýetip geldi. Ol özi bilen 8-nji mart — Halkara zenanlar gününi getirdi. Gözellerimiziň egnindäki gül öwüsýän ketenileri, şaýly tahýalary, keşdeli çabytlary behişdiň erem bagyny ýadyňa salýar. Gülden näzik zenanlarymyzy «Ýylyň zenany» diýen buýsançly atlary bilen gutlaýarys! Goý, döwletli öý-ojaklaryň bezegi bolan zenanlarymyzyň görjegi gowulyk bolsun!
Ýazgül ANNAÝEWA, «Zenan kalby».
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
28 Mayıs 2016 Cumartesi
Häzirki Döwrüň Global Meselelerini Çözmekde Halkara Hyzmatdaşlyk
Türkmenistanyň hökümeti tarapyndan Migrasiýa boýunça halkara guramanyň (MHG) Türkmenistandaky wekilhanasy bilen bilelikde çäreleriň ozal tassyklanan meýilnamasyna laýyklykda guralan, häzirki döwrüň howplaryna we wehimlerine garşy durmak, hususan-da, adam söwdasyna garşy göreşmek babatda halkara guramalary bilen hyzmatdaşlygy ösdürmäge bagyşlanan sebit maslahaty şu gün paýtagtymyzyň “Ýyldyz” myhmanhanasynda öz işine başlady.
Köptaraplaýyn duşuşyga gatnaşmak üçin ýurdumyzyň hukuk goraýjy edaralarynyň, döwlet we jemgyýetçilik guramalarynyň wekilleri, Türkmenistanda işleýän diplomatik wekilhanalaryň hem-de BMG-niň edaralarynyň wekilleri, adam söwdasyna garşy göreşmek meseleleri boýunça halkara bilermen, şeýle hem Awstriýadan, Albaniýadan, Belarusdan, Beýik Britaniýadan, Niderlandlardan, Moldowadan, ABŞ-dan we Çehiýa Respublikasyndan myhmanlar çagyryldy.
Iki günlük maslahatyň maksady — bu ugurda milli kanunçylygy güýçlendirmek boýunça iň gowy tejribeleri öwrenmek hem-de ony halkara ülňülerine laýyk getirmek bolup durýar.
Bu ugurda Türkmenistan hem oňyn tejribä eýe bolup, adam hukuklary we halkara ynsanperwer hukugy babatda öz üstüne alan borçnamalaryny gyşarnyksyz ýerine ýetirýär. 2007-nji ýylyň dekabrynda “Adam söwdasyna garşy göreşmek hakynda” Türkmenistanyň Kanuny kabul edilip, oňa laýyklykda Jenaýat kodeksine azatlykdan mahrum etmek görnüşinde jeza berilmegini göz öňünde tutýan 129-njy madda girizildi.
2014-nji ýylyň başynda Türkmenistanda adam söwdasyna garşy göreşmek boýunça ýörite işçi topary döredildi. Onuň düzümine ygtyýarly döwlet düzümleriniň we jemgyýetçilik birleşikleriniň wekilleri girýär. Halkara bilermeniniň goldaw bermeginde bu topar tarapyndan Türkmenistanyň adam söwdasyna garşy göreşmek boýunça 2016—2018-nji ýyllar üçin hereketleriň milli meýilnamasy işlenip taýýarlandy. Ol şu ýylyň martynda hormatly Prezidentimiz Gurbanguly Berdimuhamedowyň ýörite Karary bilen tassyklanyldy.
Ýygnananlar kabul edilen resminamanyň aýratyn möhümdigini belläp, onda meýilleşdirilen ähli çäreleriň durmuşa geçirilmeginiň adam hukuklaryny we azatlyklaryny gös-göni üpjün etmäge, ilatyň durmuş-hukuk goraglylygyny berkitmäge, şeýle hem degişli ugurda geçirilýän işleri kämilleşdirmäge ýardam etjekdigine ynam bildirdiler.
Häzirki döwrüň möhüm meselelerini çözmekde umumy tagallalary birleşdirmegiň möhümdigi barada aýtmak bilen, maslahata gatnaşyjylar adam hukuklary we halkara ynsanperwer hukugy babatda toplanan tejribeleri alyşmaga ýardam edýän şunuň ýaly duşuşyklary yzygiderli geçirmegiň möhümdigini bellediler.
Kaydol: Kayıt Yorumları (Atom)


text:
Dünýä boksunyň ýyldyzlary milli çempionatymyzyň guramaçylygyna ýokary baha berdiler
Paýtagtyň Olimpiýa şäherjiginde boks boýunça ýurdumyzyň çempionatynyň ikinji güni tamam boldy. Paýtagtymyzyň we welaýatlarymyzyň güýçli boksçularynyň çärýek finaldaky duşuşygy boldy.
54 kilograma çenli agramlyk derejede çykyş edýän zenanlaryň arasynda Lebap welaýatynyň toparyna wekilçilik edýän Selbi Kywyşewa aşgabatly Alýona Durowadan üstün çykdy. Zenanlaryň höwesjeňler boksunyň düzgünleriniň erkekleriňki bilen doly gabat gelýändigini bellemek gerek. Bäsleşik her biri üç minutdan ybarat üç tapgyry öz içine alýar. Ýeke-täk tapawut, zenanlar tutluşyk mahalynda şlýomly bolmalydyrlar. Soňra çärýek finalda erkekler 56 kilograma çenli agram derejesinde çykyş etdiler. Aşgabatly we lebaply türgenleriň arasyndaky bäsleşikde ýeňşi paýtagtymyzyň toparynyň wekili Begenç Alymow mynasyp boldy.
Mary welaýatyndan Begenç Myratgulyýew Ahal welaýatyndan Öwez Hallyýew bilen bolan duşuşygyň ilkinji iki tapgyrynda öňe saýlandy. Şoňa görä-de ýeňlen türgen bäsleşigi wagtyndan öň tamamlamagy karar etdi.
Lebap welaýatynyň wekili Zarip Açilow üç tapgyrda paýtagtly boksçy Lukman Döwletgeldiýewi ýeňdi.
Dördünji tutluşykda Baýramhan Permanow 2017-nji ýylda Yslam oýunlarynyň baýragyny alan ýaryşyň güýçli türgeni saýylýan Ýakup Meredowa mynasyp garşylyk görkezdi. Emma, utuklar boýunça ondan asgyn geldi.
Soňra çärýek finaldaky bäsleşik 60 kilograma çenli agramlyk derejesinde dowam etdi. Aşgabatdan Begmyrat Halmyradow ilkinji duşuşygyň ýeňijisi boldy. Ol ikinji tapgyrda öz garşydaşy Mansur Salimowy nokdauna iberdi. Ýöne Lebap toparynyň wekili finala çenli mynasyp saklanmagy başardy.
2017-nji ýylda Yslam oýunlarynyň bürünç baýragyny eýelän paýtagtly toparyň wekilleri Hursant Ymamgulyýewiň we Şöhrat Jumaýewiň arasyndaky tutluşyk deň alnyp gidildi. Ýöne H.Ymamgulyýewiň urgulary anyk boldy we tutluşykda ýeňiş onuň tarapyna geçdi.
Lebap welaýatyndan Arslan Urunow eýýäm ilkinji tapgyrda Ahal welaýatyndan bolan garşydaşy Saparmämmet Saryýewi ýeňdi. Ol tutluşygy dowam etmekden boýun gaçyrdy.
Ýazmyrat Gurbanow Daşoguz welaýatyndan bolan Tumir Halylowdan üstün çykdy.
69 kilograma çenli agramlyk derejesinde ilkinji tutluşyk aşgabatly türgenleriňki boldy. Serdar Amangeldiýew bäsleşikde Resul Myratdurdyýewi düýpli artykmaçlyk bilen ýeňdi.
Ýaryşyň soňraky tapgyrynda Lebap welaýatyndan Bagtyýar Joraýew öňe saýlandy. Ol çekeleşikli göreşde aşgabatly Sapardurdy Bagyýewden üstün çykdy.
Muhammetmyrat Sähedowa Bahadur Myradow bilen bolan tutluşykda üstünlik hemra boldy. Türgenleriň ikisi hem paýtagtyň toparyna wekilçilik edýär.
Daşoguz welaýatyndan Timur Täjimow aşgabatly Rahym Atabaýewden düýpli artykmaçlyk bilen üstün çykdy.
Çempionatyň sport gününi 81 kilograma çenli agramlykda çykyş edýän Lebap welaýatynyň toparynyň iki wekili – Mämmet Altyýew we Farhat Şadmanow tamamlady. M.Altyýewiň görkezýän anyk artykmaçlygy üçin bäsleşik eminler tarapyndan bes edildi. Soňra geçirilen metbugat maslahatynda iki gezek olimpiýa çempiony Oleg Saitow, Türkmenistanyň ýygyndy toparynyň baş tälimçisi Aleksandr Lebzýak we höwesjeň boksunyň Halkara asossasiýasynyň wise-prezindeti we Aziýanyň boks konfederasiýasynyň prezidenti Serik Konekbaýew çykyş etdi.
Çykyş edenler bäsleşigiň guramaçylygyny we Olimpiýa şäherçesiniň ýokary derejesini, bäsleşige gatnaşyjylaryň ussatlygyny we maksada okgunlylygyny aýratyn bellediler. Türkmen boksunyň ýurdumyzda we halkara giňişliginde uly geljeginiň bardygyna ynam bildirildi. Mähirli sözler janköýerleriň adyna hem aýdyldy.
Bellenilşi ýaly, çempionatyň we halkara ýaryşlarynyň birnäçesiniň jemleri boýunça güýçli milli topar kemala getiriler. Ol 2018-nji ýylda Jakarta şäherinde boljak Aziýa oýunlarynda Türkmenistana mynasyp wekilçilik eder.


text:
AFK-2018 Kubogy ugrundaky 2-nji saýlama tapgyrynyň çäklerinde «Ahal» Täjigistanyň «Hujand» toparyny ýeňdi
1-0 hasaby bilen tamamlanan duşuşyk Balkan welaýatynyň dolandyryş merkeziniň köpugurly sport toplumynda geçirildi.
Duşuşygyň başyndan biziň futbolçylarymyz artykmaçlygy öz eline alyp, garşydaşyň derwezesiniň alkymynda yzygiderli hüjümleri alyp bardylar. Ahallylaryň ýiti hüjümleri täjigistanly futbolçylaryň howply pursatlary sowmaga synanyşmaklary bilen, yzygiderli ýalňyşmagyna alyp bardy. Oýnuň 17-nji minutynda myhmanlaryň goragçysynyň ýalňyşlygy netijesinde on bir metrlik jerime urgusy bellenildi. Myrat Annaýew dürs urgy bilen pökgini derwezäniň burçuna salmagy başardy.
“Ahalyň” üstünlikden ruhlanan futbolçylary hüjümlerini dowam edip, gazanan tapawutlaryny artdyrmaga birnäçe mümkinçilikleri aldylar, emma duşuşygyň birinji ýarymynyň ahyryna çenli hasap öňküligine galdy.
Duşuşygyň ikinji ýarymynda oýun has rahat ýagdaýda geçdi. Taraplaryň ikisini hem bu netije kanagatlandyrýardy—gaýyş pökgüniň türkmen ussatlaryny az artykmaçlyk bilen bolsa-da, ýeňiş, Täjigistanyň futbolçylaryny bolsa, kiçi hasap bilen bolandygyna garamazdan, ýeňiliş kanagatlandyrýana meňzeýärdi. Duşuşyk bir pökgi tapawut bilen hem tamamlandy.
Ildeşlerimiziň ýurdumyzda gazanan ýeňişi uly bolmasa-da, jogapkärli duşuşygyň öň ýanynda artykmaçlyk bolup durýar. Şol jogapkärli duşuşykda hem AFK-nyň Kubogy ugrundaky ýaryşyň aýlaw tapgyryna çykmakda ýollanmanyň ykbaly çözüler. “Ahal” nobatdaky duşuşygyny 20-nji fewralda Hujand (Täjigistan) şäherinde geçirer.
Ozal Türkmenistanyň topary iki oýnuň umumy netijeleri boýunça Gyrgyzystanyň Kubogunyň eýesi “Dordoý” (Bişkek) toparyny ýeňip, Aziýa Futbol Konfederasiýasynyň Kubogy ugrundaky ýaryşyň ilkinji saýlama tapgyryny üstünlikli geçdi.


text:
Türkmenistanda döwlet ähmiýetli awtomobil ýollaryny guramagyň 2014-2019-njy ýyllar üçin Maksatnamasy
Türkmenistanda döwlet ähmiýetli awtomobil ýollaryny guramagyň 2014-2019-njy ýyllar üçin Maksatnamasy
«Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin milli Maksatnamasy»
Hormatly Prezidentimiziň taýsyz tagallasy bilen, halkymyzyň ýaşaýyş-durmuş şertlerini gowulandyrmaga uly üns berilýär. 2007-nji ýylyň ahyrynda kabul edilen we 2008-nji ýyldan başlap amala aşyrylýan «Türkmenistanyň Prezidentiniň obalaryň, şäherçeleriň, etraplardaky şäherleriň we etrap merkezleriniň ilatynň durmuş-ýaşaýyş şertlerini özgertmek boýunça 2020-nji ýyla çenli döwür üçin milli Maksatnamasy» munuň aýdyň mysalydyr. Özüniň gurşap alýan möhüm durmuş wezipeleriniň gerimi we möçberi boýunça bu Maksatnama diňe bir sebitde däl, eýsem bütin dünýäde tapawutlanýan maksatnamalaryň hataryna girdi.
Köprüleriň gurluşygy
Köprüler biziň her birimiziň her günde diýen ýaly ulanýan wajyp binalaryň biri bolup durýar. Arassa, döwrebap köprülerden ýöremegiň özem bagtdan bir paýdyr. Birek-birege dileg edilende ýoluň ak, açyk bolsun diýip, oňat, ak arzuwlar edilýär.


text:
Döwlet Baştutanymyz Nikos Anastasiadisi Kipriň Prezidenti wezipesine gaýtadan saýlanmagy mynasybetli gutlady
Türkmenistanyň Prezidenti Gurbanguly Berdimuhamedow jenap Nikos Anastasiadisе onuň Kipr Respublikasynyň Prezidenti wezipesine gaýtadan saýlanmagy mynasybetli mähirli gutlaglaryny we iň gowy arzuwlaryny ýollady.
Türkmenistanyň Prezidenti şu ýakymly mümkinçilikden peýdalanyp, Kipr Respublikasynyň Prezidentine tüýs ýürekden berk jan saglyk, bagtyýarlyk hem-de dostlukly ýurduň mundan beýläk-de öňe gitmeginiň we gülläp ösmeginiň bähbidine iň ýokary döwlet wezipesinde üstünlikler gazanmagyny arzuw etdi.


text:
27 Mart 2015 Cuma
Sürüjisiz Auidi Synagy
Ýokary sürüş özboluşlygy bilen sürüjisiz ýöreýän "Auidi SQ5" ýekşenbe güni dünýäniň in uzak synagyna başlaýar
Ulag sürüjisiz görnüşde San Fransiskodan Kaliforniýa 3500 mil (5632 km) ýol geçer.
Häzire çenli geçiren iň uzak aralygy geçmäge taýarlanýan "Auidi SQ5" şol bir wagtda ilkinji kenarýaka gezelenjini hem eder.
Auidi şol synag bilen ýüze çykmagy ähtinal ýol howplary, howa we ýer tapawutlyklary bilen birlikde dürli sürüş şertlerini hem synagdan geçirer.
"Auidi SQ5" eýe bolan nawigasiýa ulgamy, kameralary we çylşyrymly sensorlary bilen adamyňka meňzeş netijeleri çykaryp bilýän intellektual programma üpjünçiligi tarapyndan gözegçilik edilýär.
Ulagda şäherara awtopilot, awtoýol pilody, awtopark pilody we wale ýaly sürüş alternatiwleri bar.
Ulagyň ähli özboluşlyklary San Fransiskodan Kaliforniýa çenli dowam etjek 10 günlük syýahatda synagdan geçiriler. http://www.turkmenhabargullugy.com/haber.php?haber_id=2897
Kaydol: Kayıt Yorumları (Atom)


text:
26 Ocak 2017 Perşembe
Döwlet Baştutanymyz Daşoguz Welaýatynyň Ekerançylary Bilen Duşuşykda Agrar Syýasatynyň Esasy Ugurlaryny Kesgitledi
Daşoguz welaýatynda iş saparynda bolýan Türkmenistanyň Prezidenti Gurbanguly Berdimuhamedow bu ýerde alnyp barylýan oba hojalyk işleriniň barşy, ekin meýdanlarynyň hasyllylygyny ýokarlandyrmak üçin görülýän çäreler bilen tanyş boldy. Şeýle hem kärendeçiler we oba hojalygynyň beýleki zähmetkeşleri bilen duşuşdy.
Mälim bolşy ýaly, Türkmenistanyň Prezidenti döwlet syýasatynyň esasy ugurlarynyň hataryna girizilen hem-de obasenagat toplumyny hemmetaraplaýyn ösdürmäge, sebitlerde häzirki zaman durmuş-ykdysady düzümleri emele getirmäge degişli meselelere yzygiderli üns berýär. Geçirilýän işleriň netijeliligine göz ýetirmek üçin döwlet Baştutanymyz dürli welaýatlara yzygiderli barýar we ýerlerde dürli görnüşli önümleriň öndürilişiniň möçberlerini artdyrmaga, oba ýaşaýjylarynyň öndürijilikli zähmet çekmegi we oňat dynç almaklary üçin ähli şertleri döretmäge ýardam bermäge gönükdirilen giň göwrümli özgertmeleriň durmuşa geçirilişi bilen tanyş bolýar.
Hormatly Prezidentimiz Gurbanguly Berdimuhamedow ir bilen S.A.Nyýazow adyndaky etrabyň J.Hudaýbergenow adyndaky daýhan birleşigine geldi.
Bu ýerde döwlet Baştutanymyz daýhan birleşiginiň bugdaýly meýdanlarynyň birinde işleriň barşy bilen tanyşdy. Onuň umumy meýdany 62,1 gektara barabar bolup, bu ýerde 27 kärendeçi zähmet çekýär. Geçen ýyl olar ak bugdaýyň 220 tonnasyny ýygnadylar. Häzirki wagtda agrotehniki kadalara laýyklykda güýzlük bugdaýa ideg edýärler.
Türkmenistanyň Prezidenti oba hojalyk toplumynyň we welaýatyň ýolbaşçylarynyň ünsüni meýdan işlerini kabul edilen agrotehniki möhletlerde tamamlamagyň zerurdygyna ünsi çekdi.
Hormatly Prezidentimiz Gurbanguly Berdimuhamedow kärendeçileriň ekin meýdanlarynyň arasynda ornaşdyrylan çadyra barýar. Meýdan düşelgesiniň bir tarapynda ýapragy ýüpek gurçugy üçin iýmit bolup hyzmat edýän tut agaçlary ösüp otyr, beýleki tarapynda bolsa bugdaý ekilen giň meýdanlar ýerleşýär.
Ýüpekçilik türkmenleriň gadymdan gelýän halk senetleriniň biridir. Köp asyrlaryň dowamynda “kümüş ýüplügiň” ussatlary ýüpekçilik işiniň milli däplerini nesilden-nesle geçirip, ýüpekden ajaýyp matalary we halylary taýýarlamagyň inçe tärlerini biziň günlerimize çenli ýetirdiler. Häzirki wagtda bu pudagy ösdürmäge aýratyn ähmiýet berilýär. Ýörite nahalhanalarda hem-de daýhan birleşikleriniň köpüsinde her ýyl tut agajynyň nahallarynyň müňlerçe düýbüni ösdürip ýetişdirýärler. Mundan başga-da, tut agaçlarynyň ekin meýdanlarynyň golaýynda oturdylmagy bugdaýy, gowaçany we beýleki oba hojalyk ekinlerini ýelden goraýar hem-de suwaryş akabalarynyň kenarlarynyň berk bolmagyna ýardam edýär we daşky gurşawyň ekologiýa ýagdaýynyň kadaly bolmagyny üpjün edýär.
Hormatly Prezidentimiz ýurdumyzyň oba hojalyk önümleriniň ýaýbaňlandyrylan sergisini synlady. Bu ýerde görkezilýän zatlaryň arasynda daşary ýurtlaryň önüm öndürijilerinden ozal satyn alnan oba hojalyk tehnikasy, şol sanda Germaniýanyň “CLAAS”, Norwegiýanyň “Kvernelang”, Awstriýanyň “Pottinger” kompaniýalarynyň kultiwatorlary, azallary hem-de ABŞ-nyň “John Deere” kompaniýasynyň kombaýnlary we traktorlary hem-de dizelleri, suw sorujylar we beýlekiler üçin ätiýaçlyk şaýlary bar. Türkmenistanda daşary ýurtlardan getirilýän harytlaryň ornuny tutýan önümleri öndürmek boýunça döwlet maksatnamasyny durmuşa geçirmegiň çäklerinde şol ätiýaçlyk şaýlarynyň önümçiligi “Daşoguzmotorabatlaýyş” zawodynda ýola goýuldy.
Göçme sergi diňe bir tehniki täzelikler bilen däl, eýsem, beýleki ugurlar bilen hem uly gyzyklanma döretdi. Bu ýerde sahawatly türkmen topragynyň önümleri görkezildi. Olaryň arasynda diňe bir biziň tebigy-howa şertlerimize mahsus bolan önümler däl, eýsem, yssy hem-de az suwly ülkäniň şertlerinde synagdan üstünlikli geçen önümler hem bar.
Mysal üçin, Gollandiýadan getirilen ýeralma synag hökmünde ekilende, oňat netije berdi. Şeýle hem mäşiň “Bereketli” diýen görnüşi köp möçberde ýetişdirmek üçin örän amatlydyr. Ol mäşiň beýleki görnüşlerinden tapawutlylykda, ýetişen wagty ýere düşelip ösmeýär-de, dikligine ösýär. Munuň özi hasyly el bilen däl-de, maşynlaryň kömegi bilen ýygnamaga mümkinçilik berýär. Bu bolsa daýhan zähmetiniň öndürijiligini ep-esli ýokarlandyrýar.
Un önümleriniň köp görnüşleri, gaplara gaplanan ýokary hilli bugdaý uny ýurdumyzyň obasenagatynyň hem-de azyk senagatynyň mümkinçiliklerini aýdyňlyk bilen görkezýär. Bu ýerde bugdaýyň dürli görnüşleri, şol sanda täze ýokary önümli “Berkarar” we “Garaşsyzlyk” diýen görnüşleri, “Bitarap” we “Miras” diýen güýzlük bugdaýyň tohumy ýerleşdirilipdir.
Daşoguz welaýatynyň galla meýdanlarynyň 157 müň gektara barabardygyny bellemelidiris. Şu ýyl sebitiň ekerançylary 300 müň tonna däne taýýarlamaga borçlanýarlar.
Alyjylara bir, iki, üç, bäş we on kilogramlyk haltajyklarda hödürlenýän meşhur Daşoguz tüwüsi döwlet Baştutanymyz Gurbanguly Berdimuhamedowda aýratyn gyzyklanma döretdi. Däp bolşy ýaly, ýurdumyzda ýokary hilli tüwä isleg barha artýar. Çünki, bereketli türkmen saçagyny palawsyz göz öňüne getirmek mümkin däldir.
Onuň golaýynda uly haltalarda mäş, nohut, künji, arpa, dary, mekgejöwen, jöwen ýerleşdirilipdir. Ýeri gelende aýtsak, jöwen ekmek arkaly ekin meýdanlaryny duzdan arassalap bolýar. “Laçyn”, “Paýtagt” we “Änew-62” diýen mekgejöweniň türkmen sortlary azyk senagaty hem-de maldarçylyk üçin uly ähmiýete eýedir.
Elbetde, sergide türkmen gawunlary we garpyzlary, kädileri hem-de badamjanlary, pomidorlary we hyýarlary, dürli reňkli kelemleri, almalary hem-de armytlary, üzümleri, limonlary, narlary, burçlary we beýleki önümleri mynasyp orun eýeleýär.
Baryp gadym döwürlerde biziň zehinli ata-babalarymyz gawunyň gyşky görnüşini ösdürip ýetişdirmegi başarypdyrlar. Mundan başga-da, olar gawunlary uzak wagtlap saklamagyň usulyny oýlap tapypdyrlar. Ata-babalarymyz gawunlary ýekene salyp, olary ýörite otaglarda asyp goýupdyrlar. Şol ýerde süýji gawunlary indiki ýylyň hasylyna çenli saklamak başardypdyr. Ata-babalarymyzyň bu usulyny demirgazyk oguzlarynyň ülkesinde ýaşaýan nesilleri üstünlikli dowam etdirýärler.
Serginiň üsti dürli oba hojalyk önümleriniň, şol sanda gawunlaryň meşhur görnüşleriniň (garrygyz, igde ýaprak, garadaş, gürwek), kädileriň (bal kädi, palaw kädi, daş kädi), garpyzlaryň (gara garpyz, ak garpyz) tohumlary bilen ýetirildi.
Özboluşly sergide goýlan bu oba hojalyk önümleriniň ählisi türkmen topragynda ösüp ýetişýär. Hemmämize mälim bolan tebigy – howa şertlerine garamazdan, daýhanlaryň tutanýerli zähmeti hem-de başarjaňlygy bilen bu toprak sahawatyny eçilýär.
Soňra döwlet Baştutanymyz pagtaçylar, gallaçylar, şalyçylar, bakja önümlerini ekýän kärendeçiler we obanyň beýleki zähmetkeşleri bilen söhbetdeş boldy. Söhbetdeşligiň barşynda hormatly Prezidentimiz Gurbanguly Berdimuhamedow tapgyrlaýyn amala aşyrylýan agrar özgertmeleriň barşynda yzygiderli durmuşa geçirilýän ulgamlaýyn çäreler eýýämden özüniň oňyn netijelerini berýär diýip belledi.
Döwletiň agrar syýasatynyň esasy ugurlary obasenagat toplumyny dolandyrmagyň netijeli ulgamyny döretmek, oba hojalygynyň düşewüntliligini ýokarlandyrmak, obada täze ykdysady gatnaşyklary emele getirmek, ýer, suw serişdelerini rejeli peýdalanmak bolup durýar. Iri maýa goýumlary pudagyň tehniki taýdan enjamlaşdyrylmagyna we önümçilik düzümleriniň döwrebaplaşdyrylmagyna, ekerançylary mineral dökünler bilen üpjün edýän himiýa senagatynyň ösüşine gönükdirilýär. Obasenagat toplumynyň zerurlyklary üçin häzirki zaman traktorlary, kombaýnlary, ekiş we beýleki tehnikalary satyn alynýar. Suw üpjünçiligini we oba hojalyk ekin meýdanlarynyň suwarylyşyny gowulandyrmak, ýerleriň gurplylygyny ýokarlandyrmak, täze tarp ýerleri özleşdirmek babatynda anyk çäreler amala aşyrylýar.
Döwlet tarapyndan edilýän maliýe kömegi, şol sanda ýere tölenýän ujypsyz baha, salgyt tölemekden doly boşadylmak daýhanlara iş ýüzünde örän uly goldaw bolup durýar. Tehnika hyzmaty, tohum, mineral dökünler, suwaryş suwlary bilen üpjünçilik we hyzmatlaryň beýleki görnüşleri kärendeçilere we daýhan birleşiklerine ýeňillikli şertlerde berilýär. Mundan başga-da, oba hojalyk taslamalaryna ýeňillikli karz bermek ulgamy giňden ulanylýar. Ony amala aşyrmak üçin ministrliklere, pudak edaralaryna, kärhanalara, Senagatçylar we telekeçiler birleşmesiniň we daýhan hojalyklarynyň agzalaryna ýer bölünip berilýär.
Obada geçirilýän giň göwrümli özgertmeleriň ylmy esasynyň ähmiýeti barada aýtmak bilen, döwlet Baştutanymyz öňdebaryjy agrar ylymlaryň we häzirki zaman tehnologiýalarynyň iň soňky gazananlaryny oba hojalyk önümçiligine işjeň ornaşdyrmagyň obasenagat toplumynyň ösüşiniň wajyp ýagdaýy bolup durýandygyny belledi. Şeýle mümkinçilikler bolmasa, ekin meýdanlarynyň hasyllylygyny ýokarlandyrmakda garaşylýan netijäni almak mümkin däl.
Daşoguzda ýerleşýän Türkmen oba hojalyk instituty sebitiň agrar pudagynyň ösüşine hem-de onuň hünärmenler bilen üpjün edilmegine özüniň degişli goşandyny goşýar. Häzirki wagtda ýokary okuw mekdebiniň talyplary diňe bir döwrebap enjamlaşdyrylan ders otaglarynda ussatlygyň inçe syrlaryny ele alman, eýsem-de bolsa gönüden-göni önümçilik iş tejribesiniň barşynda hem şeýle tejribä eýe bolýarlar. Iş tejribesi ýokary okuw mekdebiniň ylmy önümçilik merkeziniň tejribe-synag meýdanlarynda, şeýle hem daýhan birleşikleriniň ekin meýdanynda geçirilýär.
Duşuşyga gatnaşyjylaryň sowallaryna jogap berip, hormatly Prezidentimiz Gurbanguly Berdimuhamedow tebigaty goramak, suw serişdelerini rejeli peýdalanmak meselelerine aýratyn üns berdi. Bellenilişi ýaly, ekologiýa meselesi islendik ýurduň we sebitiň, tutuş dünýä ýüzüniň durnukly ösüşiniň aýrylmaz bölegi bolup durýar. Şu sebäpli hem Türkmenistan daşky gurşawy goramak meseleleriniň ähli görnüşleri boýunça Merkezi Aziýa ýurtlary hem-de tutuş dünýäniň ähli döwletleri bilen işjeň hyzmatdaşlyk edýär. Şunda golaýdaky 3 ýylyň dowamynda biziň ýurdumyz Araly halas etmegiň halkara gaznasyna başlyklyk eder. Bu özara hyzmatdaşlygyň çäklerinde suw serişdelerini peýdalanmagyň meselelerini çözmäge aýratyn ähmiýet berilýär.
Türkmenistan suw serişdeleriniň gözbaşlaryny dikeltmek, olary akylly-başly, tygşytly, rejeli peýdalanmak, netijeli dolandyrmak bilen baglanyşykly ähli meselelere garamaga gönükdirilen gepleşikleriň– “Suw diplomatiýasynyň” yzygiderli tarapdary hökmünde çykyş edýär. Bu ulgamda döwletleriň we halkara guramalarynyň, şol sanda Araly halas etmegiň halkara gaznasynyň çäklerinde bilelikde hereket etmekleri suw boýunça ählumumy resminamany — BMG-niň suw strategiýasyny taýýarlamak boýunça işleriň esasyny düzüp biler.
Biziň ýurdumyz BMG-niň Ýöriteleşdirilen Maksatnamasyny işläp taýýarlamagy hem-de halkara giňişliginde “suw diplomatiýasy” baradaky pikiri işjeň ilerletmek üçin şertleriň döredilmegini möhüm hasaplaýar.
Dürli sebäplere görä, Merkezi Aziýada suw meselesi sebitleri ösdürmegiň kesgitleýji şerti bolmak bilen, umumy ýagdaýa, durmuş-ykdysady ösüşiň meýilnamalaryny ýerine ýetirmäge, düýpli ekologiýa meselelerini çözmäge uly täsirini ýetirýär.
Biz şeýle hem hut “suw diplomatiýasynyň” sebit we halkara derejelerinde degişli meselelere garamaga ulgamlaýyn çemeleşmäge mümkinçilik berip biljekdigini ençeme gezek beýan edipdik diýip, hormatly Prezidentimiz Gurbanguly Berdimuhamedow nygtady.
Döwlet Baştutanymyzyň belleýşi ýaly, suw serişdelerini rejeli peýdalanmak, onuň saýlawlaryň öň ýanyndaky maksatnamasynyň möhüm bölegi bolup durýar. Bu bolsa, öz gezeginde, ekologiýa abadançylygyny aýawly saklamak we daşky gurşawy goramak bilen berk baglanyşyklydyr. Biziň ýurdumyzda suwarymly ýerlere häzirki zaman suw tygşytlaýjy tehnologiýalary ornaşdyrmak, gidrotehnika desgalaryny gurmak we işletmek boýunça ägirt uly tejribe toplandy. Giň göwrümli suw hojalyk taslamalaryny üstünlikli amala aşyrmak agrar ulgamyň netijeli ösmegine, däne, pagta we beýleki oba hojalyk önümleriniň öndürilişiniň mukdaryny artdyrmaga ýardam berýär.
Türkmenistanda ilaty arassa agyz suwy bilen üpjün etmek boýunça baş maksatnama üstünlikli amala aşyrylýar. Onuň çäklerinde täze suw arassalaýjy zawodlar, şol sanda Daşoguz welaýatynda hem gurulýar we ulanylmaga berilýär.
“Altyn asyr” Türkmen kölüniň birinji tapgyrynyň işe girizilmegi bilen ýerasty suwlary ekin meýdanlaryndan alyp gidýän şorsuw akabalary ýeke-täk ýokary netijeli suw ulgamyna birikdiriler. Netijede, ekin meýdanlaryny suwarmak işleri gowulanar. Bu çäreler ýurdumyzda we tutuş sebitde ekologiýa ýagdaýynyň oňatlaşmagyna ýardam berer. Bu ägirt uly taslamanyň ikinji tapgyrynyň desgalarynyň gurluşygy hem dowam edýär. Bu bolsa ýerasty suwlary oba hojalyk zerurlyklary üçin gaýtadan peýdalanmaga ägirt uly mümkinçilikleri açýar.
Orta Aziýada suw serişdeleriniň çäklidigini hasaba almak bilen, bularyň hemmesi örän wajypdyr diýip, hormatly Prezidentimiz Gurbanguly Berdimuhamedow nygtady hem-de ýerasty şor suwlary gaýtadan peýdalanmak meselelerini çözmekde biziň döwletimiziň sebitdäki köpsanly beýleki suw serişdelerini peýdalanyjylara nusga bolýandygyny belledi.
Araly halas etmegiň Halkara gaznasyna başlyklyk etmeginiň barşynda Türkmenistanyň alyp barýan işi Aralyň meselelerini çözmäge hem-de deňiz ýakasynyň ekologiýa ulgamynyň zaýalanmagynyň öňüni almaga gönükdiriler. Ýurdumyzyň demirgazyk sebitiniň biologik köpdürlüliligini hem-de daşky gurşawy aýawly saklamak, şol sanda giň möçberli bag ekmek, gorag tokaý zolaklaryny döretmek boýunça işler yzygiderli dowam etdiriler.
Biz mundan beýläk hem daşky gurşawy goramak, şu maksatlar bilen ekologiýa meseleleriniň we howanyň üýtgemeginiň ýaramaz täsiriniň öňüni almagyň netijeli usuly hökmünde innowasion tehnologiýalary ulanmak boýunça zerur çäreleri göreris diýip, hormatly Prezidentimiz Gurbanguly Berdimuhamedow aýtdy.
…Şu duşuşygyň ýurdumyzda giňden ýaýbaňlandyrylan saýlawlaryň öňýanyndaky möwsüm döwründe geçirilýändiginiň özi hem döwlet Baştutanymyza Prezident wezipesine dalaşgär hökmünde berlen sowallaryň häsiýetini şertlendirdi. Sowallaryň köpüsi oba hojalygyna, kärende gatnaşyklaryny, fermerçiligi, telekeçiligi mundan beýläk-de ösdürmäge, ýeňillikli şertlerde karzlary bermäge, hususan-da, şahsy kömekçi hojalyklaryň eýelerine karzlary bermäge, oba hojalyk önümlerini gaýtadan işleýän hususy kärhanalary döretmäge degişli boldy.
Şunuň bilen baglylykda, hormatly Prezidentimiziň belleýşi ýaly, döwletimiziň oba zähmetkeşlerine yzygiderli berýän goldawy, şol sanda maddy we tehniki häsiýetli goldawy, şeýle hem salgyt ýeňillikleri daýhanlaryň, kärendeçileriň girdejileriniň artmagyna oňyn täsir edýär, öndürilýän önümleriň möçberleriniň artdyrylmagyna hem-de oba hojalyk önümleriň hiliniň ýokarlandyrylmagyna, bol hasylyň alynmagyna, tarp ýerleriň özleşdirilmegine, täze iş orunlarynyň döredilmegine ýardam edýär.
Bu ulgamda dolandyrmagyň öňdebaryjy usullaryna we görnüşlerine geçilmegi, täze kärhanalaryň gurulmagy we ulanmaga berilmegi, telekeçileriň höweslendirilmegi – bularyň ählisi oba hojalyk pudagynyň diwersifikasiýa ýoly bilen ösdürilmegine hem-de halkymyzyň abadançylygynyň ýokarlandyrylmagyna ýardam edýär. Şunda oba hojalygyny hem-de ýurdumyzyň obasenagatyny ösdürmekde kiçi we orta telekeçilige, hususy oba önümçiliklerini ýola goýmaga we ýyladyşhana hojalyklaryny döretmäge möhüm orun degişlidir. Oba hojalyk önümleriniň harytlyk hilini ýokarlandyrmak üçin ýurdumyzyň sebitlerinde täze gök önümler saklanýan hem-de sowadyjy ammarlar guruldy.
Biz mundan beýläk hem kärendeçilere we ýer eýelerine karz serişdelerini, ekerançylyk önümlerini ýetişdirmek üçin telekeçilere ýer böleklerini bermek arkaly bu ugry ösdürmegi meýilleşdirýäris diýip, hormatly Prezidentimiz aýtdy. Döwlet Baştutanymyz Daşoguz welaýatynyň ýaşaýjylarynyň baý ekerançylyk däplerine eýedigini, olaryň gadym döwürlerden bäri ekerançylyk bilen meşgullanýandygyny hem-de bugdaýyň, pagtanyň, şalynyň we beýleki oba hojalyk önümleriniň bol hasylyny ýetişdirmegi başarýan ussatlar hökmünde meşhurdygyny aýratyn belledi.
Ýygnananlaryň haýyşy boýunça hormatly Prezidentimiz Gurbanguly Berdimuhamedow maşgalany, eneleri we çagalary döwlet tarapyndan goldamagyň çärelerine degişli ugurlary düşündirdi.
Döwlet Baştutanymyz maşgalanyň jemgyýetiň esasy bolup durýandygyny belledi. Ýurdumyzyň Konstitusiýasynyň rejelenen görnüşine laýyklykda, maşgala, şol sanda eneler we çagalar hemişe döwlet tarapyndan goralýar. Şundan ugur almak bilen, mundan beýläk hem maşgalany hemmetaraplaýyn goldamak, ýaşaýyş-durmuş meselelerini çözmek hem-de zenanlaryň zähmetini goramak we ýeňilleşdirmek boýunça işler yzygiderli dowam etdiriler, bu maksatlar üçin zerur bolan serişdeler goýberiler.
Mälim bolşy ýaly, ýurdumyzda “Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen Milli maksatnamasynyň” çäklerinde giň möçberli işler ýaýbaňlandyryldy. Bu toplumlaýyn maksatnamanyň durmuşa geçirilmegi netijesinde türkmen obalarynyň keşbi düýpli özgerdi. Şol obalardaky ýaşaýyş-durmuşyň derejesi şäherdäkiden tapawutlanmaýar.
Her bir maşgalany oňaýly ýaşaýyş jaýy bilen üpjün etmek döwletimiziň durmuş-ykdysady syýasatynyň ileri tutulýan ugrunyň biri bolup durýar diýip, hormatly Prezidentimiz sözüni dowam etdi. Hemme ýerlerde täze obalar, şäherçeler hem-de ýaşaýyş jaý toplumlary gurlar, döwrebap çagalar baglary, mekdepler, saglygy goraýyş hem-de ilata durmuş taýdan hyzmat ediş ulgamlary açylar.
Ýurdumyzyň raýatlarynyň girdejilerini dünýäniň ösen döwletleriniň derejesine çenli ýokarlandyrmak hem möhüm wezipe bolup durýar, zähmet haklaryny, pensiýalary hem-de döwlet kömek pullaryny ýokarlandyrmak hemişe döwletimiziň üns merkezinde bolar.
Hormatly Prezidentimiz Gurbanguly Berdimuhamedow saýlawçylaryň sowallaryna jogap bermek bilen, ýurdumyzyň ähli sebitleriniň sazlaşykly we okgunly ösdürilmegini, ilatymyzyň ýaşaýyş derejesiniň ýokarlandyrylmagyny göz öňünde tutýan bitewi durmuş-ykdysady döwlet syýasaty babatda Daşoguz welaýatynyň mundan beýläk-de ösüşiniň geljegini beýan etdi. Şunda ýurdumyzyň her bir sebiti özüniň geografiki, toprak-howa, landşaft aýratynlyklary, tebigy serişdeleri bilen şertlendirilen ugruna eýedir.
Uly möçberdäki maýa serişdeleriniň gönükdirilmegi netijesinde, häzirki wagtda ýurdumyzyň ähli welaýatlarynda, şol sanda Daşoguz welaýatynda düýpli özgertmeler amala aşyrylýar. Bu ýerde önümçilik we durmuş maksatly desgalaryň köpsanlysy ulanmaga berildi. Olaryň hatarynda galla saklamak üçin niýetlenen elewatorlar we un üweýän toplumlar, iri dokma fabrikleri, pagtany gaýtadan işleýän hem-de şalyny arassalaýan kärhanalar, elektrik stansiýasy bar.
S.A.Nyýazow adyndaky etrapda täze maldarçylyk toplumy guruldy. Bu toplum jemi 500 baş iri şahly tohum maly saklamaga we ýylda 2 müň tonna süýdi, 120 tonna eti gaýtadan işlemäge niýetlenendir. Toplumyň sehlerinde ýokary öndürijilikli enjamlar we tehnologiki ulgamlar ornaşdyryldy. Bu maldarçylyk toplumyna “Golştin” tohumyndan bolan sygyrlar getirildi. Şeýlelikde, sygyr sagylýan bölümde Şweýsariýanyň “De Laval” kompaniýasynyň robotlaşdyrylan ulgamlary gurnaldy. Ol süýt önümçiligi ugurly maldarçylygy ösdürmekde iň döwrebap çözgütleri hödürleýär.
Bu nusgalyk kärhananyň düzüminde sygyr sagylýan bölümden başga-da, mallaryň umumy saklanýan bölümi, göleler üçin jaýlar, ot-iým ammary, sygyrlaryň göleleýän binalary, weterinar binasy bar. Zerur bolan ot-iým binýadyny döretmek üçin topluma arpa, mekgejöwen we beýleki ekinleri ösdürip ýetişdirmek üçin 350 gektar ýer bölünip berildi.
Toplumda süýt we et önümleriniň dürli görnüşleri, şol sanda şöhlat önümleri, arassalanan süýt, gatyk, aýran, ýogurt, gaýmak, mesge ýagy, dorog, peýnir we beýleki önümler öndürilýär. Olary daşamak üçin sowadyjylary bolan ýörite awtoulag ulanylýar. Bu ýerde ulanylan döwrebap tehnologiýalar önümçiligiň ykdysady taýdan has bähbitli bolmagyna, ähli bölümlerde işleriň has oňaýly şertlerde ýerine ýetirilmegine mümkinçilik berýär. Täze tehnologiýalaryň ornaşdyrylmagyny diňe bir etrabyň çäginde däl, eýsem tutuş sebitiň çäginde möhüm ähmiýetli waka diýip atlandyrmak bolar. Çünki, hut şu tehnologiýalar häzirki wagtda sebit we ýurdumyzyň oba hojalygy üçin örän wajyp bolan maldarçylyk pudagyny ösdürmegiň strategiýasyny kesgitleýär.
Ýurdumyzyň ähli künjeklerinde gerimi boýunça deňsiz-taýsyz gurluşyklaryň ýaýbaňlandyrylandygyny ýene-de bir gezek nygtamalydyrys. Ýurdumyzyň demirgazyk sebitinde döredilen täze etrabyň merkezi bolan Ruhubelent şäherçesini hormatly Prezidentimiz Gurbanguly Berdimuhamedowyň durmuşa geçirýän syýasatynyň üstünlige eýe bolýandygynyň mysaly hökmünde görkezmek bolar. Halkymyzyň, her bir maşgalanyň, her bir raýatyň abadançylygy barada hemmetaraplaýyn alada etmek şol syýasatyň ileri tutulýan ugry bolup durýar. Häzirki wagtda bu ýerde, Şasenem, Aşyk Aýdyň we Diýarbekir tarp ýerlerinde ekin meýdanlarynyň müňlerçe gektary dolanyşyga girizildi, bugdaýyň we pagtanyň bol hasyly öndürilýär.
Daşoguz welaýatynyň S.A.Nyýazow adyndaky etrabynda peýda bolan täze Bagtyýar zaman obasy döwletimiziň obada ýaşaýyş-durmuşyň derejesini has-da ýokarlandyrmak, onda şäherdäki ýaly oňaýly durmuş şertlerini döretmek boýunça amala aşyrýan syýasatynyň aýdyň subutnamasy bolup durýar.
Bu ýerde dürli ähmiýetli köpsanly desgalar, 500 maşgala niýetlenen amatlylygyň hemme şertleri bilen üpjün edilen 274 sany 1 gatly 4 otagly hem-de kottej görnüşli 226 sany 2 gatly 6 otagly ýaşaýyş jaýlary we beýleki desgalar guruldy. Olaryň hatarynda iş otaglary, zerur bolan enjamlar, kompýuter tehnikasy, degişli aragatnaşyk serişdeleri bilen üpjün edilen ýerli dolandyryş üçin edara binasy bar.
Oba saglyk öýi ilata lukmançylyk hyzmatlarynyň giň görnüşlerini hödürleýär. Onuň iki gatly binasynda maşgala lukmanlarynyň, ýürek urşuny gözden geçirýän, ultra sesli barlag, rentgen, barlaghana, sanjym we beýleki otaglar bar. Şular bilen birlikde, gündizki ýatymlaýyn bejeriş we dermanhana oba adamlarynyň hyzmatyndadyr.
Çeper höwesjeňler döredijiliginiň ösdürilmegi, ilatyň, şol sanda ýaşlaryň sungat dünýäsine ýakynlaşmagy, halkymyzyň baý taryhy-medeni mirasyny wagyz etmek üçin has oňaýly şertler we mümkinçilikler göz öňünde tutulan ajaýyp Medeniýet öýi hem täze obanyň ýaşaýjylarynyň ygtyýaryndadyr. Onda döwrebap tehnikalar bilen enjamlaşdyrylan 200 orunlyk giň tomaşaçylar zaly, wokal we horeografiýa bilen meşgullanmak üçin zerur enjamlar bilen üpjün edilen otaglar, şekillendiriş sungaty studiýasy we beýlekiler bar.
Täze obanyň “Miras” diýen uly söwda merkezi alyjylara esasan ýurdumyzda öndürilen dürli azyk we senagat harytlarynyň giň görnüşini hödürleýär. Obadaky “Döwletli” durmuş hyzmaty öýüniň, iki gatly 500 orunlyk “Toý mekany” binasynyň şäherdäkiden kem däldigini bellemek gerek.
Bagtyýar zaman obasynyň körpeleri üçin çagalar bagy we mekdep bar. Mälim bolşy ýaly, Türkmenistanda bina edilýän ähli mekdebe çenli çagalar hem-de umumybilim edaralary hökmany suratda öňdebaryjy tehnologiýalar, häzirki zaman multimediýa we interaktiw bilim enjamlary bilen üpjün edilýär. Munuň özi okuwçylaryň hemmetaraplaýyn sazlaşykly ösmegine hem-de halkara ölçeglerine laýyklykda bilim almagyna mümkinçilik berýär.
Mundan başga-da, täze obada 550 telefon belgili, kabel hojalykly aragatnaşyk edarasynyň binasy guruldy. Bu bolsa oba adamlarynyň aragatnaşyk hyzmatlaryna bolan islegini doly kanagatlandyrar. Şeýle hem obada degişli suw, tehniki we kömekçi desgalar göz öňünde tutuldy. Bu ýerde zerur bolan ähli ulag we inžener-tehniki düzümler, şol sanda içki gara ýollar, suw geçirijiler, lagym we elektrik ulgamlary, gaz geçiriji çekilipdir.
Häzirki wagtda Daşoguz welaýatynyň Görogly, Boldumsaz we Saparmyrat Türkmenbaşy etraplarynda agyz suwy zawodlary gurulýar. Ýene-de bir döwrebap şäherçe Köneürgenç etrabynda döredilýär. Onuň ýaşaýyş jaý gaznasy dürli görnüşli kaşaň jaýlaryň ýüzlerçesinden ybarat bolar. Olaryň taslamalary işlenip taýýarlanylanda oba durmuşunyň we milli durmuşyň aýratynlyklary, şeýle hem türkmen maşgalalarynyň köp çagalylygy göz öňünde tutuldy. Şäherçäniň durmuş we medeni maksatly desgalarynyň hataryna umumy bilim berýän mekdep we çagalar bagy, Saglyk öýi we Medeniýet öýi, aragatnaşyk bölüminiň binasy, bazarly söwda merkezi, dükanlar we beýleki desgalar girer.
Geljekde täze ilatly ýerleriň töwereginde oba hojalyk önümçiligi ösdüriler, gaýtadan işleýän kärhanalar açylar. Munuň özi täze iş orunlarynyň ýüzlerçesiniň döredilmegini üpjün eder. Şeýlelikde, hormatly Prezidentimiz Gurbanguly Berdimuhamedowyň sebitleri ösdürmek boýunça başyny başlan maksatnamasynda obalaryň ýaşlar üçin özüneçekiji bolmagy, bu ýerde täze düşewüntli önümçilikleriň peýda bolmagy hem-de ýokary hünärli işgärleriň ornaşmagy, ýerli öz-özüňi dolandyryş edaralarynyň ösmegi üçin ähli zatlar göz öňünde tutulýar.
Welaýatyň merkezi bolan Daşoguz şäheri özboluşly binagärlik çözgüdi bilen tapawutlanýan täsin täze desgalarynyň ençemesi bilen buýsanmaga haklydyr. Olaryň hatarynda Ruhyýet köşgi, N.Andalyp adyndaky Döwlet sazly drama teatry, Taryhy we ülkäni öwreniş muzeýi we welaýat kitaphanasy, ak mermerli metjit, şeýle hem Oba hojalyk institutynyň binasy, “Ene mähri” saglygy goraýyş merkezi, “Bagt köşgi”, suw arassalaýjy zawod, dokma fabrigi, 10 müň orunlyk stadionly sport toplumy, köpugurly bazar, ýokary derejeli “Daşoguz” myhmanhanasy, lukmançylyk serişdelerini öndürýän kärhana we beýlekiler bar.
Şunda taryhy 400 ýyldan gowrak bolan şäheriň döwrebap düzümi medeni mirasa aýawly garamak bilen sazlaşykly utgaşýandygyny bellemelidiris. Mälim bolşy ýaly, ýurdumyzyň demirgazyk sebitinde XII-XIII asyrlaryň sepgidinde Köneürgenç türkmenleriniň uly we kuwwatly döwleti gülläp ösüpdir. Şol ýerde beýik akyldarlar, zehinli binagärler ýaşapdyr we döredipdir. Dünýä ylmynyň we medeniýetiniň ösmegine saldamly goşant goşan Nejmeddin Kubra we Mahmyt Zamahşary, Abu Reýhan Biruni we Ibn Sina, Mahmyt Pälwan, Nurmuhammet Andalyp ýaly beýik şahsyýetleriň we beýlekileriň atlary giňden meşhurdyr.
Daşoguz welaýatynyň çäginde dürli eýýamlaryň köpsanly binagärlik ýadygärlikleri saklanyp galypdyr. Munuň özi bolsa syýahatçylyk ulgamyny ösdürmek üçin giň mümkinçilikleri açýar. Şol ýadygärlikleriň hatarynda, ilkinji nobatda, ÝUNESKO-nyň Bütindünýä mirasynyň sanawyna girizilen “Köneürgenç” döwlet taryhy-medeni goraghanasynyň täsin ýadygärliklerini görkezmek bolar. Türkmen binagärleriniň Orta asyr binagärlik sungatynyň ajaýyp desgalarynyň hatarynda Nejmeddin Kubranyň we Soltan Alynyň kümmetleriniň binagärlik toplumy, “Daş metjit” muzeýi we Törebeg hanymyň kümmeti, şeýle hem Daşgala ýadygärlikleri, Il Arslanyň, Tekeşiň kümmetleri, Merkezi Aziýadaky iň beýik minaralarynyň biri bolan Gutlug Temiriň minarasy we beýlekiler bar.
Gurluşyk baradaky gürrüňe gaýdyp gelmek bilen, geçen ýylyň tomsunda hormatly Prezidentimiziň gatnaşmagynda Daşoguzda täze ýaşaýyş jaý toplumynyň düýbüniň tutulandygyny bellemelidiris. Bu ýerde 1050 maşgala niýetlenen 4 gatly kaşaň ýaşaýyş jaýlarynyň 60-syny gurmak göz öňünde tutulýar. Mundan başga-da, taslamada ýaşaýyş jaýlarynyň birinji gatynda ýerleşjek dükanlary, şeýle hem durmuş maksatly beýleki desgalary – köp gatly awtomobil duralgasyny, 600 orunlyk umumy bilim berýän orta mekdebi we 240 orunlyk çagalar bagyny gurmak meýilleşdirilýär. Olarda türkmenistanlylaryň ýaş neslini döwrebap terbiýelemek üçin ähli şertler dörediler. Şeýle hem bu ýerde Saglyk merkezi gurlar.
Kiçi we orta işewürligiň wekilleri hem durmuş-ykdysady ösüş maksatnamalarynyň amala aşyrylmagyna saldamly goşant goşýarlar. Olar milli ykdysadyýetimiziň ençeme pudaklarynda, obasenagat toplumynda, dokma we azyk senagatynda, ulag ulgamynda, gurluşyk senagatynda we beýleki pudaklarynda durmuşa geçirilýän taslamalara işjeň gatnaşýarlar. Kanunçylyk-hukuk binýadyny pugtalandyrmak, ýeňillikli salgyt salmak we karz bermek babatda döwletimiziň düýpli goldawy hem-de ykdysadyýetiň hususy ulgamyny pugtalandyrmaga gönükdirilen beýleki çäreler telekeçiligi okgunly ösdürmäge ýardam berýär.
Şeýlelikde, häzirki wagtda Daşoguzda Türkmenistanyň Senagatçylar we telekeçiler birleşmesiniň toplumy gurulýar. “Tumar” hususy kärhanasy tarapyndan gurulýan toplumyň umumy meýdany 3,66 gektara barabardyr. Onuň düzümine işewürler merkezi girer. Onda Türkmenistanyň Senagatçylar we telekeçiler birleşmesiniň welaýat bölümi, şeýle hem Türkmenistanyň Senagatçylar we telekeçiler partiýasynyň komiteti, “Rysgal” paýdarlar täjirçilik bankynyň şahamçasy we telekeçilik mekdebi ýerleşer. Işewürler merkeziniň iş otaglary zerur bolan döwrebap enjamlar bilen üpjün ediler. Bu ýerde okuwlary, ylmy-amaly we usulyýet maslahatlaryny, tanyşdyryş çärelerini, işewürler duşuşyklaryny hem-de jemgyýetçilik çärelerini geçirmek üçin ähli şertler dörediler.
Beýleki iki bina köpsanly dükanlary, supermarketi, çagalaryň oýun meýdançalaryny, banket zally “baýramçylyk merkezini”, surat we gözellik salonlaryny, çagalar meýdançasyny, wideoşekilleri işläp geçmek üçin niýetlenen studiýany, restoranlaryň ikisini öz içine alýan söwda-dynç alyş merkezi üçin niýetlenendir.
Ekologiýa taýdan arassa önümleriň öndürilişini artdyrmak we olary ýurdumyzyň ýaşaýjylaryna ýetirmek obasenagat toplumyny ösdürmegiň möhüm ugurlarynyň biridir. Döwletimiz bu ugry goldamak bilen, daşary ýurtlardan getirilýän harytlaryň ornuny tutýan önümleriň öndürilişini artdyrmak, ekerançylaryň öňdebaryjy tehnologiýalaryny önümçilige ornaşdyrmak, obanyň öý hojalyklaryna ýardam bermek hem-de wagtyň geçmegi bilen gök önümleri goňşy ýurtlara ibermek üçin şertleri döredýär.
Ýurdumyzyň ähli sebitlerinde, şol sanda Daşoguz welaýatynda ýylyň bütin dowamynda şäherleriň we obalaryň ilatyny ter gök önümler bilen üpjün etmäge ukyply ýyladyşhanalaryň gurluşygy ýaýbaňlandyryldy. Olary şeýle işewürlik taslamalarynyň peýdalydygyna, olaryň ykdysady taýdan örän netijelidigine ýokary baha berýän ýerli telekeçiler gurýarlar. Bölekleýin söwda nokatlary hem, jemgyýetçilik iýmiti kärhanalary hem ýokary hilli ter önümlere uly isleg bildirýärler. Hemişelik işleýän ýyladyşhana hojalyklary ýylyň bütin dowamynda uly girdeji almaga mümkinçilik berýär.
Hemme ýerde et, süýt önümleriniň, gök önümleriň hem-de miweleriň kadaly saklanmagyny üpjün etmek üçin degişli düzümler döredilýär. Geçen ýylyň dekabr aýynda Daşoguz şäherinde 3 müň tonna gök önümleri saklamak üçin niýetlenen sowadyjyly ammar ulanmaga berildi. Täze desga Azyk senagaty döwlet birleşiginiň buýurmasy boýunça guruldy we Ýewropanyň esasy önüm öndürijileriniň ýöriteleşdirilen enjamlary bilen üpjün edildi.
Ammarda ulanylýan kompýuterleşdirilen sowadyjy ulgam sowadyjy kameralarda gök önümleriň we miweleriň görnüşlerine baglylykda, kadaly howanyň hem-de çyglylygyň bolmagyna takyk gözegçilik eder we şeýle ýagdaýy saklar. Ammaryň otaglary awtomatlaşdyrylan howa çalşyş ulgamy bilen üpjün edildi. Munuň özi önümleriň harytlyk görnüşini saklamaga we ýokary hilini üpjün etmäge mümkinçilik berer.
Desganyň esasy bölegi sowadyjy kameralaryň 23-sinden ybaratdyr. Binada önümleri saýlamak we gaplamak üçin awtomatlaşdyrylan ulgamlaryň üçüsi ornaşdyryldy, ammar jaýlarynyň ählisi ýörite gaplar bilen üpjün edildi. Önümleri ýüklemek hem-de alyjylara ýetirmek üçin bu ýerde ýük ýükleýän elektrokarlar hem-de dürli ýük göterijiligi bolan awtorefrižeratorlar bar.
Hormatly Prezidentimiz Gurbanguly Berdimuhamedowyň nygtaýşy ýaly, Daşoguz welaýatynyň ýurdumyzyň ykdysadyýetine goşandyny artdyrmak we onuň ilatynyň ýaşaýyş-durmuş derejesini has-da gowulandyrmak üçin suw üpjünçiligi meseleleriniň toplumlaýyn çözülmegini üpjün etmek, ekin dolanyşygyny kadalaşdyrmak, ekin meýdanlarynyň melioratiw ýagdaýyny gowulandyrmak, şorlaşan ýerleri dikeltmek, zeýkeş akabalary ulgamyny kadaly saklamak wajypdyr. Şeýle hem oba hojalyk önümlerini öndürijileriň netijeli işlemegi hem-de hojalygy rejeli dolandyrmagy üçin oňaýly şertleri döretmek, raýatlarymyzy döwrebap ýaşaýyş jaýlary hem-de iş orunlary, şäherlerde we obalarda döwrebap durmuş hem-de ýol-ulag düzümi bilen üpjün etmek wajypdyr.
Şundan ugur almak bilen, welaýatyň senagat kuwwatlyklaryny artdyrmaga, maşyngurluşyk, oba hojalyk tehnikalaryny we önümçilik enjamlaryny abatlamaga ýöriteleşdirilen kärhanalary pugtalandyrmaga, azyk, et-süýt önümleriniň öndürilişini mundan beýläk-de ösdürmäge maýa serişdeleri gönükdiriler.
Welaýatyň ulag-üstaşyr ulgamyny ösdürmäge hem maýa serişdeleri goýberiler. Birmahallar, Beýik Ýüpek ýolunyň hereket eden döwründe bolşy ýaly, häzirki döwürde hem bu sebit Türkmenistanyň daşarky haryt dolanyşygyny artdyrmakda, halklaryň arasyndaky hoşniýetli goňşuçylyk, ynsanperwer gatnaşyklary ösdürmekde möhüm orun eýeleýär. Daşoguz şäheriniň 2016-njy ýylda Garaşsyz Döwletleriň Arkalaşygynyň medeni paýtagty diýen derejä eýe bolmagy hem munuň aýdyň subutnamasydyr.
Hormatly Prezidentimiz Gurbanguly Berdimuhamedow saýlawçylaryň sowalyna jogap bermek bilen, ýakyn 7 ýylyň içinde welaýatda gazhimiýa toplumyny, bugturbina elektrik stansiýasyny, pagta egriji fabrigi, asfalt zawodyny, et hem-de süýt önümlerini öndürýän maldarçylyk hojalyklaryny we olary gaýtadan işleýän kärhanalary, gök önümleri gaýtadan işleýän hem-de pagta ýagyny öndürýän kärhanalary, un we un önümlerini öndürýän kärhanany, sanjym serişdelerini öndürýän kärhanany hem-de beýleki onlarça desgalary gurmagyň meýilleşdirilýändigini aýtdy. Sebiti ösdürmegiň Maksatnamasyny nazara almak bilen, Daşoguz welaýatynda ýakyn ýyllarda täze suwarymly ýerleri özleşdirmek hem-de ulanylýan ýerleriň hasyllylygyny dikeltmek zerur bolup durýar.
Welaýatyň ilatynyň sanynyň artýandygyny göz öňünde tutup, durmuş ulgamyny ösdürmäge aýratyn üns bermek zerurdyr. Hususan-da, 50-ä golaý mekdepleri, 20-den gowrak mekdep ýaşyna çenli edaralary, saglyk merkezlerini hem-de öýlerini we beýleki desgalary gurmak möhümdir.
Döwlet Baştutanymyz Ministrler Kabinetiniň Başlygynyň orunbasary B.Hojamämmedowa ýakyn wagtda Daşoguz welaýatynda oba hojalyk tehnikasy üçin enjamlary öndürýän zawodyň taslamasyny taýýarlamak boýunça zerur işleri geçirmegi tabşyrandygyny aýtdy.
Söhbetdeşligiň barşynda hormatly Prezidentimiz Gurbanguly Berdimuhamedowyň çykyşynyň şowhunly el çarpyşmalar bilen garşylanandygyny bellemelidiris. Şeýle hem duşuşyga gatnaşyjylar döwlet Baştutanymyzyň pikirlerini we başlangyçlaryny doly goldaýandyklaryny beýan etdiler.
Soňra hormatly Prezidentimiz duşuşyga gatnaşanlar bilen mähirli hoşlaşyp, bu ýerden awtoulagda Daşoguz şäheriniň howa menziline tarap ugrady.
Bu ýerde, howa menzilinde, Aşgabada ugramazdan öň, hormatly Prezidentimiz wise-premýerleriň, harby we hukuk goraýjy edaralaryň ýolbaşçylarynyň birnäçesiniň, Daşoguz welaýatynyň häkiminiň gatnaşmagynda iş maslahatyny geçirdi.
Döwlet Baştutanymyz demirgazyk sebite iş saparynyň jemini jemläp, soňky döwürde durmuş ulgamy bilen birlikde welaýatyň önümçilik kuwwatynyň artdyrylýandygyny we senagat düzüminiň yzygiderli ösdürilýändigini, ykdysadyýetiň ähli pudaklarynyň sazlaşykly ösdürilmegine, ilatyň ýaşaýyş-durmuş derejesiniň ýokarlandyrylmagyna kuwwatly itergi berlendigini nygtady. Oba milli maksatnamasyny durmuşa geçirmegiň hem-de sebitiň ekologiýasyny gowulandyrmagyň, Araly halas etmegiň meselelerini çözmegiň çäklerinde hem giň gerimli işler amala aşyrylýar.
Şunuň bilen birlikde, durmuş we beýleki maksatly desgalaryň köpüsi – agyz suw zawodlary, sagaldyş merkezleri hem-de sport desgalary, mekdepler, çagalar baglary, medeniýet öýleri, hassanalar, suw geçirijileri, lagym ulgamlary, ýollar, elektrik geçirijiler guruldy we olaryň gurluşygy dowam etdirilýär. Baglary döretmek meselesine aýratyn üns berilýär, hemme ýerde baglar köpçülikleýin ekilýär.
Hormatly Prezidentimiz Gurbanguly Berdimuhamedow Daşoguz welaýatyny durmuş-ykdysady taýdan mundan beýläk-de okgunly ösdürmegiň ileri tutulýan ugurlary barada durup geçip, işlenip taýýarlanylan maksatnama laýyklykda, sebitde dürli maksatly desgalaryň gurluşygynyň göz öňünde tutulandygyny belledi. Döwlet Baştutanymyz nebiti we gazy gaýtadan işleýän, himiýa we beýleki pudaklarda önümleriň köp görnüşlerini çykarýan döwrebap önümçilikleriň döredilmegini welaýatyň senagat düzümini ösdürmegiň esasy wezipeleriniň biri hökmünde görkezip, degişli ýolbaşçylara bu babatda anyk teklipleri taýýarlamagy tabşyrdy.
Şäherleri abadanlaşdyrmak, ähli amatlyklary bolan döwrebap ýaşaýyş jaýlaryny gurmak meselelerine hem aýratyn üns berler diýip, hormatly Prezidentimiz nygtady.
Döwlet Baştutanymyz oba zähmetkeşleri bilen bolan duşuşyklaryň barşynda aýdylan teklipleri hem-de islegleri içgin öwrenip, degişli meseleleri çözmek boýunça zerur çäreleri görmek barada görkezme berdi.
Soňra hormatly Prezidentimiz Gurbanguly Berdimuhamedow Ministrler Kabinetiniň Başlygynyň oba hojalygyna we Daşoguz welaýatyna gözegçilik edýän orunbasary R.Bazarowyň hasabatyny diňledi. Wise-premýer ýokarda beýan edilen wezipeleri durmuşa geçirmek boýunça işlenip taýýarlanylýan maksatnama barada hasabat berdi.
Hormatly Prezidentimiz hasabaty diňläp, welaýatyň senagat, durmuş düzümini mundan beýläk-de ösdürmek, raýatlarymyzyň durmuş derejesini has-da ýokarlandyrmak meselelerini üns merkezinde saklamagyň wajypdygyny belledi. Döwlet Baştutanymyzyň nygtaýşy ýaly, obasenagat toplumynyň önümçilik kuwwatlyklaryny artdyrmak, daşary ýurlardan getirilýän harytlaryň ornuny tutýan önümleriň öndürilişini artdyrmak maksatnamasyny durmuşa geçirmek, ilaty ýylyň bütin dowamynda ter gök önümler we miweler bilen üpjün etmek häzirki döwrüň möhüm wezipeleriniň biridir.
Ministrler Kabinetiniň Başlygynyň orunbasary Ý.Kakaýew demirgazyk sebitiň nebitgaz ulgamynda täze önümçilik kuwwatlyklaryny döretmek boýunça bellenen meýilnamalar barada hasabat berdi.
Hormatly Prezidentimiz wise-premýere milli ykdysadyýetimiziň esasy pudaklaryny mundan beýläk-de ösdürmäge, olaryň maddy-enjamlaýyn binýadyny pugtalandyrmaga hem-de ýokary hünärli işgärleri taýýarlamaga degişli birnäçe anyk tabşyryklary berdi.
Döwlet Baştutanymyz şeýle hem Ministrler Kabinetiniň Başlygynyň orunbasary B.Hojamämmedowa önüm öndürijileri ykdysady taýdan höweslendirmäge gönükdirilen çäreleri görmegiň hem-de olary yzygiderli we iş ýüzünde durmuşa geçirmegiň wajypdygyny nygtady.
Döwlet Baştutanymyz maslahatyň jemini jemläp, ýygnananlaryň ählisine eziz Watanymyzyň mundan beýläk-de gülläp ösmeginiň, halkymyzyň abadançylygynyň ýokarlandyrylmagynyň bähbidine alyp barýan işlerinde üstünlik arzuw etdi.
Hormatly Prezidentimiz Gurbanguly Berdimuhamedow Daşoguz welaýatyna iş saparyny tamamlap, şu gün Aşgabada gaýdyp geldi.
http://www.turkmenhabargullugy.com/dowlet-bastutanymyz-dasoguz-welayatynyn-ekerancylary-bilen-dususykda-agrar-syyasatynyn-esasy-ugurlaryny-kesgitledi/
Kaydol: Kayıt Yorumları (Atom)


text:
Eýýam iki ýyl töweregi daşary ýurtlarda okuw barada türkmençe maglumat azlygyny belläp geçýädim. Iki ýyla golaý wagtlap bir proýekt ugryndadym. Beýleki dillerde okuw barada maglumat kän, ýöne edil bize gerekli maglumatlar kemçiligi bolanlygy sebäpli şeýle bir proýekti başlatmak maksat edindim.
StudyAbroad.com saýtyny görenden soň esas proýektiň şekli kellämde bellenildi. Ilki özümçe birnäçe maglumaty jemläp, ýönekeý saýt ýasap başlamakçydym işe. Ýöne öz esas işim sebäpli elim degenokdy kän bul meselä.
Türkmenistandan biri eger daşary ýurtda okamak niýeti bolsa, onda tanyş bilişlerinden sorap ugryna çykýar. “Planynyň ogly Kiýewde okaýar, şolar nämäň nämedigi bilýändir…” şeklinde gürrüňler kän geçýändir maşgalalarda. Internete girip tapan ors dilindäki saýtlardan alan maglumatlary hem edil Türkmenistanly dalaşgärler üçin ýeterlik maglumat berip bilmeýär.
Özende işleýän döwrümde bize iňlis dilini okamana gelenleriň ene-atalary hem gelip daşary ýurtda okuw barada maslahat soraýardylar. Biziň köpimiziň daşary ýurtlarda okanlygymyz sebäpli hemme gerekli maglumatlary bilýädirs diýip bize ýüz tutýalar. Aslynda olara-da hak bermeli, başga kimden sorasynlar? Baýramalydaky Özende işleýäkam Türkmengaladan biri gelip, maslahat soranynda özüm hem doly maglumat berip bilmedim. Sebäbi meniň okuwa giren döwrümden eýýam 10-11 ýyl geçdi, we menem täzeliklerden kän habarly däldim.
Şol wakadan soň munyň ýeke adamyň işi däldigine kanagat ýetirdim. Eýsem bul proýekte hemmämiz goşulmaly. Iň aktiw goşulyp kömek edip biljeklerem okap ýörän talyplaryň özleri boljak. Elbetde edil birden StudyAbroad.com-daky ýaly bir portal bolmajagy belli, ýöne türkleriň bir sözi bar “Akar, akar göl olur…” diýýän. Haçam maglumat jemlenerkä diýip garaşsaň hiçhaçan başlap bilmersiň. Şonyň üçin ýuwaş ýuwaşdan maglumatlary jemläp başlabermeli.
Häzirlikçe kellämdäki bölümler şeýleräk bolup biler:
- “Halkara Synaglar” – TOEFL, IELTS, SAT ýaly halkara kabul edilýän synaglar barada maglumatlar
- “Türkiýe” – Belki-de daşary ýurtda okuw diýlende iň birinji kellä gelýän ýurtdyr. Biziň giden wagtymyzda TCS, YÖS ýaly synaglar bilen gidilýädi, häzir ikisem ýatyryldy. Dogrusyny aýtsam häzir Türkiýä nädir okuwa gidilýanligi barada hiçhili maglumatym ýok.
- “Rossiýa” – Bulam käbirlerimiz üçin kellä gelýän birinji ýurt bolup biler. Rossiýada okuw barada öňem hiçzat bilemokdym, häzirem. Eşidýänlerim diňe gybata meňzeş maglumatlardy.
- “GDA” – Garaşsyz Döwletler Arkalaşygy, munyň içinde bölümçeler hökmünde Ukraina, Belorussiýa, Azerbaýjan ýaly ýurtlary goşyp bilers
- “Amerika” – Teswirsiz =)
- “Britaniýa” – Bu ýerde-de söze gerk däl.
- “Ýewropa” – Soňky döwür Ýewropa ýurtlarynda okaýan talyplarymyz hem köpeldi.
- “Hytaý” – Hytaýda okaýan talyplarymyzyň sany az däl. Üýtgeşik bir ýurt, üýgeşik bir sistema.
- “Aziýa” – Aziýanyň beýleki ýurtlary.
Proýekt ulaldykça (ulaljagyna-da ynanýan) täze bölümler ýa-da kiçi bölümçeler goşulyp biliner.
Birem talyplardan haýyş edýän zatlarym bar, olam öz okaýan şähereriňiz barada hem maglumat bermegiňiz. Ýagny şäherdäki söwda edilip bilinäýjek ýerler, awtobus ýa-da metronyň töleglerini, telefon çykdaýjylary, Türkmenistana jaň edeniňizde näçeräk pul gidýär. Garaz aňyra barjak talyplaryň garşylaşjak zatlary barada habar bermegiňiz.
Saýtda häli hiçhili mowzuk ýok, başlangyçda men özüm moderator bolup ýazylan mowzuklary gözden geçirjekdirin. Soňlugy bilen belki araňyzdan islegli birileri bolsa size de moderatorlyk statusyny bermekçi. Saýtyň terjimesini hem ýuwaş ýuwaşdan ediler, häzirlikçe iňlis dilinde. WordPress-de türkmen dili ýok, biziň ulanýan temamyzyň hem taýýar türken dili terjimesi ýok. Terjime saýtynda türkmen dilini goşmalaryny haýyş edip ýazdym, ýöne onam özümiz terjime etmeli bolars. Terjime dynansoň saýty türkmen dilinde görüp bilersiňiz.
Saýtyň hosting hyzmatyny Agajan berýär, oňa-da köp sagbolsun aýdýan.
Saýtyň temasy telefonlar üçin hem niýetlenen. Telefonlaryňyzdan ýa-da planşetleriňizden gireniňizde hem barmaklama (touch) usulynda hem ulanyp bolýa.
Adres: http://okuw.net/


text:
-
20 Maý 2018, Ýekşenbe
IŞDEN ÝADAP GELDIM: ÖÝ HOJALYKÇYNYŇ BIR GÜNI
Öý hojalykçynyň durmuşyny, yagny öz durmuşymy esgeriň durmuşyna gaty meňzeş görýärin. Näme üçinmi? Aýdyp bereýin... 7:00 – Her gün biologiki sagadym oýandyrýar. Turup elimi-ýüzümi ýuwýaryn. Güllerimi suwarýaryn. Kaşa atarýaryn. Çaý…
86 gezek okalan
-
14 Maý 2018, Duşenbe
MAŞGALA ZORLUGYNDAN NÄDIP GORANMALY: ÝURISTIŇ MASLAHATY
Rus dilinde ýazylan makalanyň terjimesi: Как защититься от семейного насилия: советы юриста Meniň hukuklarym nähili we men maşgalamda yzygiderli zorluga duçar bolsam nähili hereket etmeli? Sizden maşgala zorlugyndan gutulmagyň ýollaryny…
120 gezek okalan
-
10 Maý 2018, Perşenbe
DUODENIT: SEBÄPLERI, ALAMATLARY WE BEJERGISI
Duodenit – bu oniki barmak içegäniň (latyn dilinden – duodenum) nemli örtüginiň alawlama ýagdaýydyr. Ol iýmit siňdiriş ulgamyna degişli möhüm agza bolup, aşgazandan soň ýerleşýändir we inçe içegäniň başlangyjy bolup…
84 gezek okalan
-
05 Maý 2018, Şenbe
БУДУЩИМ МАМАМ И ПАПАМ: МОЯ ИСТОРИЯ БЕРЕМЕННОСТИ!
Дорогие друзья! Спешим вас порадовать. Saglyk стартует серию блогов о повседневной жизни в Туркменистане. Эти блоги написаны обычными людьми, которые хотят рассказать вам свои истории и поделиться опытом решения жизненных…
235 gezek okalan
-
26 Aprel 2018, Perşenbe
GARNY DOK ÇAGA BELA ÝOK: MEKDEP TAGAMLARY WE ÇAGALAŇ SAGLYGY
Meniň mekdep döwürlerim arzan bahadan kädili we etli somsa alyp iýýänim ýadyma düşýär. Sowet döwründe-de mekdebiň naharhanasynda elýeter bahadan arkaýyn iýip-içip bolýan ekeni. Daýym: "50 köpüge gyzgyn nahar düşýärdi. Pirožka,…
207 gezek okalan
-
18 Aprel 2018, Çarşenbe
JYNSY ÝOKANÇLYKLAR: NÄDIP ÖŇÜNI ALMALY WE NÄDIP SAÝGARMALY? – DIŇE HAKYKATLAR
Jynsy ýokançlyklar – bu sözleri eşidenimizde inimiz tikeneklemeýänimiz az-azdyr. Olaryň gorkunç suratlary görkezilýär we ölüm howply alamatlary barada köp gürrüňler edilýär. Jynsy ýokançlyklaryň gorkunç taraplaryna şeýle köp üns berilýärkä, sen…
454 gezek okalan
-
10 Aprel 2018, Sişenbe
ONKOPSIHOLOGIÝA: NÄSAG BILEN DOGRY ARAGATNAŞYGYŇ USULLARY
Amerikan alymlary onkologiýa keselli näsaglara düşünmäge, ony goldamaga, onuň bilen dogry, ýakyn aragatnaşygy saklamaga kömek etjek ylmyň täze ugruny – onkopsihologiýany döretdiler. Amerikan lukmançylyk iş kadalaryna laýyklykda, lukman näsaga bu…
268 gezek okalan
-
04 Aprel 2018, Çarşenbe
«КРИЧИ, НЕ КРИЧИ, МНЕ ВСЕ РАВНО» – КАК СПРАВЛЯТЬСЯ СО СТРЕССОМ НА РАБОТЕ
Те, кто работают в современном корпоративном мире Туркменистана знает, что начальники кричат на подчиненных и даже гордятся этим. Раньше крик на работе объясняли тем, что на вашего начальника кричит его…
275 gezek okalan


text:
Ilçi
-
Ilçiniň fransuz bileleşigine we türkmen dostlara gutlag sözi
Hormatly watandaşlar we hormatly türkmen dostlar,
Şu gün irden Fransuz Respublikasynyň Prezidentiniň meniň Türkmenistandaky Fransiýanyň Adatdan daşary we doly ygtyýarly täze ilçisi hökmünde bellenmegimi habar berýän ynanç hatyny Prezident Berdimuhamedowa gowşurmak maňa miýesser etdi.
Biziň ýakyn günlerde baýram etjek bu ýurduň Garaşsyzlygynyň 25 ýyllyk baýramy ýylynda maňa Fransuz Respublikasynyň wekilligini ynanylanyna guwanmak bilen ýene, men özüme ynanylan möhüm jogapkärçilige gowy düşünýärin : Bu Fransiýany Ýewropada Türkmenistanyň ýakyn partnýory edýän iki milletiň arasyndaky yzygider ösýän köp sanly hyzmatdaşlyklary uly bolmadyk topara ýolbaşçylyk etmegimde we Pariždäki türkmen kärdeşim bilen ysnyşykly hyzmadaşlykda janlandyrmak.
Fransuz häkimiýetleriniň maňa ynanan ynamyna mynasyp bolmak üçin ähli zady etjekdigime ynandyrýaryn.
Ýaşasyn Fransiýa we ýaşasyn fransuz-türkmen dostlugy !
Fransua Delaus
-
Ilçiniň biografiýasy
Fransua DELAUS, Adatdan daşary we doly ygtyýarly ilçiniň biografiýasy
-
Ilçiniň roly
Fransiýanyň daşary ýurtdaky Ilçisi (ýa-da halkara guramadaky hemişelik wekili) Ministrleriň maslahatynda Daşary işler ministriniň teklibi boýunça Respublikanyň Prezidenti tarapyndan bellenýär. Bu « hökümet çözgüdinde ýokary (...)
-
Ilçileriň hronologik sanawy
Jenap Morel Pýer, Ilçi 1-nji awgust 1992-nji ýyl Jenap Bargen Iv, Işleri wagtlaýyn ynanylan 4-nji oktýabr 1994-nji ýyl Jenap Bargen Iv, Ilçi 11-nji mart 1996-njy ýyl Jenap Kuanon Alen, Ilçi 31-nji awgust 1999-njy ýyl Jenap (...)


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Türkiýe Türkmenistanyň energetika taslamalaryny goldaýar.
Türkiýäniň Türkmenistandaky Adatdan daşary we doly ygtyýarly ilçisi Kapuju: “Energetika çeşmeleriniň tapawutlandyrylmagynyň çäginde Türkmenistanyň tebigy gaz taslamalaryny goldaýarys. Gerek bolan şertler ýerine ýetirileninden soň Türkmenistanyň gazyny Türkiýäniň üsti bilen Ýewropa ýetirilmegine taýardyrys” diýdi.
Türkiýäniň Türkmenistandaky Adatdan daşary we doly ygtyýarly ilçisi Mustafa Kapuju: Gerek bolan şertleriň ýerine ýetirilmeginden soň Türkmenistanyň gazyny Türkiýäniň üsti bilen Ýewropa ýetirilmegine taýardyklaryny belläp: “Energetika çeşmeleriniň tapawutlandyrylmagynyň çäginde Türkmenistanyň tebigy gaz taslamalaryny goldaýarys” diýdi.
Aşgabat Halkara Energetika hartiýasy maslahatynda Anadoly habarlar gullugynyň soraglaryna jogap beren Kapuju 2017-nji ýylyň Türkmenistan bilen Türkiýäniň arasynda diplomatik gatnaşyklarynyň ýola goýulmagynyň 25-nji ýylydygyny habar berdi.
Ýurtlaryň arasyndaky medeniýet, dil we din birliginiň köp taraply gatnaşyklaryň esasyny emele getirýändigini aýdan Kapuju: “Bir millet iki döwlet sözlemi Türkmenistan üçin hem degişli. Türkmenistan bilen ykdysady gatnaşyklarymyz örän gowy derejede, ähli ugurlarda ýakyn gatnaşyklarymyz we hyzmatdaşlygymyz bar. Söwda gatnaşyklarymyz hem şol çäkde ýurdyň garaşsyzlygyna eýe bolmagyndan bäri uly ösüşe eýe boldy. 2013-nji ýylda iň ýokary derejä ýetip, 3 milliard dollardan geçdi. Häzirki wagtda söwda kuwwadynyň dünýädäki ykdysady krizis sebäpli biraz peselsede, entegem uly söwda kuwwadyna eýediris. Häzirki wagtda iki ýurdyň arasynda 1,7 milliard dollara golaý söwda kuwwadymyz bar. Türk gurluşyk kärhanalary şu günki güne çenli takmynan 50 milliarda golaý taslamany durmuşa geçirdi. Möhüm taslamalary hem türk gurluşyk kärhanalary durmuşa geçirdi. Türk gurluşyk kärhanalarynyň iň köp iş ýerine ýetirýän ýeri Türkmenistan” diýip belledi.
Kapuju Türkmenistan bilen ikitaraplaýyn gatnaşyklarda aragatnaşyk we energetika hyzmatdaşlygynyň örän wajyp oruna eýedigine ünsleri çekip, Ýüpek ýoly taslamasynda Türkmenistanyň wajyp bir geçelge nokadydygyny nygtady.
Türkiýäniň Türkmenbaşy şäherinde şol maksada hyzmat etjek bir port taslamasynyň bardygyny ýatladan Mustafa Kapuju: “Ony hem türk kärhanasy ýerine ýetirýär. Öňümizdäki ýyl ol hem tamam bolar. Şol çäkde Ýüpek ýoly taslamasynyň çäginde ýene-de bir taslama ulanylmaga beriler. Bu örän uly bir taslama. Diňe Hazar deňiziniň däl eýsem dünýäde wajyp bir portlaryň biridir” diýip mälim etdi.
Ilçi Kapuju: “Energetika çeşmeleriniň tapawutlandyrylmagynyň çäginde Türkmenistanyň tebigy gaz taslamalaryny goldaýarys. Gerek bolan şertler ýerine ýetirileninden soň Türkmenistanyň gazyny Türkiýäniň üsti bilen Ýewropa ýetirilmegine taýardyrys” diýdi.
Türk dünýäsinden gelip gowuşan habarlar bilen dowam edýäris.
Gazagystanyň Prezidenti Nazarbaýew Türkiýe Respublikasynyň Wise-premýerini kabul etdi. Gazagystanyň Prezidenti Nursoltan Nazarbaýew Türkiýe Respublikasynyň Wise-premýeri Tugrul Türkeşi kabul etdi.
Akorda metbugat metbugat merkezinden berilen beýanata görä Wise-premýeri kabul eden Nursoltan Nazarbaýew Türkiýe Respublikasynyň Gazagystanyň ýakyn we dogan ýurtlaryndan biridigini belläp, Gazagystanyň garaşsyzlyga eýe bolmagyndan bäri geçen 25 ýylyň dowamynda iki ýurdyň arasyndaky gatnaşyklaryň ähli ugurlarda barha özgerendigini habar berdi.
Nursoltan Nazarbaýewe kabul edendigini üçin minnetdarlyk bildiren Tugrul Türkeş Türkiýe Respublikasynyň Prezidenti Rejep Taýýip Erdoganyň salamyny ýetirdi. Mundan başgada Türkiýe bilen Gazagystanyň arasyndaky gatnaşyklaryň ençeme asyrlyk taryha eýedigini ýatladyp, Gazagystanyň BMG-nyň Howpsyzlyk geňeşinde hemişelik bolmaýan agzalygy bolmak bilen halkara guramalarda görkezýän işjeňliginiň Türkiýe üçin wajypdygyny mälim etdi.
Gepleşigimizi Özbegistandan gelip gowuşan habarymyz bilen tamamlamak isleýäris. Özbegistan ýurdunyň galkynyşy üçin maýa goýumlara dowam edýär.
Özbegistandan gidroelektrik desga taslamasyna 2,6 milliard dollarlyk maýa goýum.
Özbegistanyň hökümedi 2017-2021-nji ýyllar aralygynda ýurtda guruljak gidroelektrik desgalar taslamalaryna 2,6 milliard dollarlyk maýa goýar.
Özbegistanyň Prezidenti Şawkat Mirziýoýew tarapyndan gol çekilen gidroelektrik desgalarynyň gurulmagy bilen baglanşykly kararnama görä 5 ýylyň dowamynda ýurtda guruljak 18 täze gidroelektrik desganyň gurluşygy we 14 gidroelektrik desganyň abatlanmagy üçin jemi 2 milliard 650 million dollarlyk maýa goýulmagy maksat edinilýär.
Gidroelektrik desgalarynyň özgerdilmegi programasynyň durmuşa geçirilmeginden soň 2026-njy ýylda gidroelektrik desgalarynyň elektrik tok önümçiliginiň 70 göterim artmagy we gidroelektrik desgalarynyň elektrik tok önümçiligindäki paýynyň 12,7 göterimden 15,8 göterime ýetmegine garaşylýar.


text:
Mark Terensi Waro
Mark Terensi Warro (italiýança: Marcus Terentius Varro) miladydan öñki 116-njy ýyl we miladydan öňki 27-nji ýylda döwürdeşi bolan Waro Atasinus bilen garyşdyrylmazlygy üçin Waro Reatinus bolup hem atlandyrlypdyr. Ol Rim akademigi we ýazyjysydyr.
Raete (häzirki Rieti) ýakyn bir ýerlerde eneden boldy. Syýasy ýagdaýda preator bolmak üçin Pompeius Magnusyň goşunynda gulluk edýar .
Miladydan öňki 49-45-nji ýyllar aralygynda içerki söweşlerde Ýuli Sezara garşy Pompeý Warrony goşuna Ilerda söweşinde serkerdelik edipdi. Özara söweşde Sezar üstün çykan soň ol gaçýar we soňra günäsi ötülýar. Sezar öleninden soňra Mark Antoniýa tarapyndan duşman diýlip yglan edildi we mülkünüň köp bölegini elinden gidirdi. Ondan soňra Awgustusyň merhemetine ulaşyp Awgustusyň goragynda bolmaklyk wezipesi berilýär.
Rimiň gurulyş taryhyny miladydan öňki 754-753 taryhy aralygynda goýupdyr [1].
- ↑ W. Diakov - S. Kowalew, Başlangyç eýýamyň Taryhy, 2. Jilt: Rim, 2. basgysy, Stambul: Ýordam kitap, 2011, s. 207


text:
Oba hojalygy Amerikanyň Birleşen Ştatlarynyň halk hojalygynyň uly pudagy bolup, ol ýurduň Jemi Umumy Önüminiň 3 göterimini öndürmegi üpjün edýändir. Oba hojalygynda ABŞ-nyň işçi güýjüniň takmynan 17%-i işleýändir, başga sözler bilen aýdanyňda, her altynjy işçi ýeri ol ýa-da beýleki usulda ferma bilen baglydyr. Oba hojalyk önümleriniň 22%-i (bu 37 milliard dollardyr) eksporta gidýändir; olardan 2,6 milliardy eksport edilýän sygyr, doňuz, goýun etleri we subönümleridir.
ABŞ-nyň azyk önümçiligi her ýyl 427 milliard dollarlyk möçberde önüm öndürýändir. Bu önümçilikde 12 million işgär işleýär. Önümçilik prosesiniň tehnologiki kämilligi we ýokary netijeliligi amerikan fermerlerine arzan önümi öndürmäge we diňe öz ýurdunyň däl, eýsem, belli bir derejede, bütin dünýäniň hem isleglerini kanagatlandyrmaga mümkinçilik berýär. Orta amerikan fermeriniň öndürýän iýmitleri 128 adamy iýmit bilen üpjün etmäge ýeterliklidir. Fermer önüminiň ýokary netijeliligi we öndüriliş bahasynyň arzanlygy Birleşen Ştatlaryň et senagatynda sygyr, doňuz we goýun etlerini ähli planetanyň nahar saçagyna getirmekligi üpjün etmäge mümkinçilik berýär.
Towuk öndürilişi
Ähli et önümlerinden towuk iň meşhurydyr. Bu geň zat däldir, sebäbi towuk proteinlere, A we E witaminlerine baýdyr hem-de gerekli derejede az kaloriýalydyr. Ýene-de, onda beýleki et önümlerine garanyňda ýag we holesterin azdyr. Her ýyl Birleşen Ştatlar 14 million tonnadan gowrak guş etini (towuk, hindi towugy, ördek) we 77 million tebigy ýumurtgalary öndürýär. Öndürijiler ösdürmekden başlap paýlanyşa çenli ähli ýerlerde hiliň ýokary ülňülerini (standartlaryny) saklaýarlar.
Esasan, Delawardan Tehasa çenli aralykdaky günorta-gündogar ýarymaýda ýerleşen, towuklary öndürýän amerikan sebitinde, broýlerler şahsy eýeçilikdäki fermerler tarapyndan ösdürilip ýetişdirilýär. Bugdaý we soýa ýaly proteine baý bolan däneler bilen bakylan broýlerler howa gözegçiligi bilen üpjün edilen awtomatlaşdyrylan towukhanalarda 7 hepdäniň içinde bazarda gerekli ölçeglere çenli ösdürilip ýetişdirilýärler. Guş fabriklerinde her gün jikme-jik sanitar arassalanylyşy geçirilýär. Amerikan öndürijileriniň aglabasynyň guş fabriklerinde kämilleşdirilen ylmy-barlag laboratoriýalary bardyr hem-de olar öz ştatlaryndaky uniwersitetler we ylmy-barlag laboratoriýalary bilen ýakyn hyzmatdaşlygy alyp barýarlar. Bu bolsa köp fabriklere ABŞ-nyň Oba hojalyk ministrligi tarapyndan goýlan ýokary ülňülere ýetmeklige mümkinçilik berýär.
Sygyr etiniň öndürilişi
Iri şahly mallary (IŞM) ösdürip ýetişdirmek amerikan oba hojalygynyň iň kuwwatly pudagydyr: milliondan köpräk fermalarda we rançolarda IŞM ösdürilip ýetişdirilýär, esasy sürüniň sany 100 million başdan geçýändir.
Sygyr etini ösdürip ýetişdirýänleri üç sany esasy toparlara bölüp bolar:
Fermerler we rançolaryň eýeleri – bular öz ellerinde senagat sürülerini saklaýarlar hem-de mallary semretmek üçin bakýarlar we ene mallaryň başlaryny ösdürip ýetişdirýärler;
Maldarlar-operatorlar – bular semretmäge başlamazdan öňki başlangyç gerekli agrama çenli ýetişmäge mümkinçilik bermek üçin ýaş mallary örülerde saklaýarlar;
Semretmek boýunça hünärmenler – bular mallary, ýöriteleşdirilen fermalarda, tä soýulýan ýerlere ugradylýança semretmek bilen meşgul bolýanlardyr.
Sygyr etini öndürmekligiň islendik gatnaşyjysynyň işi ahyrky önümiň howpsuzlygyny we hilini üpjün etmekligi maksat edinýän berk gözegçilik astynda saklanylýar.
Doňuz etiniň öndürilişi
Doňuz etini öndürmek Birleşen Ştatlaryň ykdysadyýetiniň durmuş taýdan wajyp bölegidir. Amerikan doňuz etini öndürijileriň üstünlikleri haýwanlary ösdürip ýetişdirmegiň we iýmitlendirmegiň öňdebaryjy tehnologiýalaryna esaslanýandyr, olaryň netijesinde bolsa has ýagsyz et önümleri alynýar. 50-nji ýyllardaky öndürilen doňuz eti bilen deňeşdirilende häzir öndürilýän et ýagy 50% az saklaýar. Progressiw seçgi-çaknyşdyrmak (seleksiýa) işi we kross-bred (özara garyşyk) tohumlaryny almak, semretmekligiň berk dolandyrylýan tehnologiýasy bilen bilelikde, daşarky ýag gatlaklarynyň orta galyňlygyny 40-njy ýyllaryň başyndaky 7,3 santimetrden häzirki wagtdaky 2,8 santimetre çenli azaltdy. Amerikan doňuz etiniň has üstünlikli satylýan bazarlary Ýaponiýa, Meksika, Kanada we Karib basseýniniň ýurtlarydyr.
Goýun etiniň öndürilişi
Birleşen Ştatlarda ýaş we ýetişen goýunlaryň etini öndürmekde 100000 adam işleýär. Harytlyk süri takmynan 10 million başdyr, her ýylky öndüriliş bolsa 151,36 million kilogramdyr. Amerikan goýun etiniň has ösen satyş bazarlary Kanada we Meksikadyr.
Birleşen Ştatlaryň et senagatynyň berjaý etmeli düzgünlerini we görkezmelerini işläp düzmeklik Oba hojalyk ministrliginiň (USDA) üstüne ýüklenendir. USDA etiň hiline barlag ulgamyna gözegçilik edýär hem-de eti eksport etmeklige baglanyşygy bolan ähli gaýtadan işleýän kärhanalary bahalandyrmagy we olara şahadatnama bermekligi amala aşyrýar.


text: Şeýle at bilen Kaka etrabynyň medeniýet öýünde Halkara zenanlar güni mynasybetli aýdym-sazly dabara geçirildi. Etrap häkimliginiň, TDP-niň etrap komitetiniň, Türkmenistanyň Agrar partiýasynyň etrap komitetiniň, Türkmenistanyň Kärdeşler arkalaşyklarynyň etrap birleşmesiniň, TMÝG-niň etrap Geňeşiniň hem-de etrap medeniýet bölüminiň bilelikde guramagynda bolan dabara edara-kärhanalaryň işgärleri, jemgyýetçilik guramalarynyň wekilleri we işjeň agzalary, önümçilikde işleýän işjeň zenanlar hem-de mährem eneler gatnaşdy.


text:
Daşogzyň Görogly etrabynda ilat üçin niýetlenip çekilen ýaplar eýýäm 30-40 ýyldan bäri gazylmaýar diýip, bu sebitdäki ýaşaýjylaryň biri habar ýollady.
Atlandyrylmasyzlygyny soran daşoguzly öz ýaşan etrabynyň düzümindäki käbir obalara suwuň asla-da gelmeýändigini aýdyp: “Biziň töweregimizdäki mellekleriň ýapdan suwarylmaýanyna 20 ýyldan hem aşa wagt boldy. Ýerler boşap ýatyr. Töwerek-daşdaky agaçlaryň guranyndan hem 15 ýyl geçdi” diýip, ol belledi.
Azatlyk Radiosy bilen Daşoguzdan habarlaşan türkmenistanly sözüni dowam etdirip: “Öňler bazardan gök önümleri satyn almak zerurlygy ýokdy. Ähli gerekli zadyňy mellegiňde ýetişdirse bolýardy. Häzir zeýkeşleri hem hiç gazmaýarlar. Olaryň düýbüniň pagta atyzyndanam belent ýerleri bar” diýip, maglumat berdi.
Galyberse-de, Azatlyk Radiosy bilen söhbetdeş bolan daşoguzlylaryň berýän gürrüňleri-de ýokarky hatda beýan edilenleri belli bir derejede gaýtalaýar. Bu sebitiň ýaşaýjylary bir tarapdan agyz suwunyň ýetmezçiliginden hem ýoklugyndan zeýrenseler; beýleki tarapdan-da ýerli resmileriň bu ugurda ýeterlik tagalla etmeýändiginden zeýrenýärler.
Daşoguz welaýatynyň Türkmenbaşy etrabyndan özüni Aýşat diýip tanadan kärendeçi suw ýoklugy sebäpli, ‘boş ýatan’ ekin meýdanlarynyň köpdügini, bu mesele ýerli häkimiýetde gozgalsa-da, häzirki güne çenli çözülmän gelýändigini gürrüň beripdi.
Ýeri gelende bellesek, Azatlyk Radiosy bilen söhbetdeş bolýan türkmenistanlylar ýurduň beýleki sebitlerinde hem agyz we ekerançylyk maksatly suwlaryň ýetmezçilik edýändigini aýdýarlar.
Emma muňa garamazdan, türkmen mediasy ýurduň suwy netijeli ulanmak boýunça degerli çäreleri görýändigini öňe sürýär.
Ýöne türkmen metbugaty ýurduň ilatynyň agyz suwy meselesinde ýüzbe-ýüz bolýan kynçylyklary, daşary ýurt neşirlerinde dünýäniň we sebitiň suw problemalary, hususan-da Türkmenistan barada aýdylýan zatlar hakynda dymmagyny dowam etdirýär.
Mysal üçin, “Nature” žurnalynda çap bolan makalada, Türkmenistanyň ilatynyň jan başyna 5,5 müň kub metr çemesi suw ulanýandygy we bu dünýäde iň ýokary görkezijidigi bellenilýär. Türkmenistanyň goňşulary Özbegistanda we Gyrgyzystanda ilatyň jan başyna 2 müň kub metr çemesi suw ulanylýandygy aýdylýar.


text:
Palestinanyň maglumat ýetiriş merkeziniň beren habaryna görä Palestinanyň azadalar hereketi bir beýannama boýunça Amerika döwleti bu ýurduň ilçihanasynyň telawiwden beýtolmukaddes şäherine geçirilmeginiň we bu şäheri sionist režimiň paýtagty höküminde ykrar etmeginiň yzygelimleri barada jogapkär bolalydyr diýip nygtap geçdi.
bu hili hereketler hiç haçan Palestinanyň taryhy we geografiýa hakykatlaryň üýtgemegine sebäp bolmaz we Kudus şäjeri mydama palestinanyň paýtagty bolup galjakdyr diýip Palestinanyň azadalar hereket ýaňky beýannamasynda nygtap geçdi.


text:
Resmi sapar bilen Waşingtona gelen GFR-iň kansleri Angela Merkel ABŞ-nyň Prezidenti Donald Tramp bilen duşuşdy. Ol Fransiýanyň Prezidenti Emmanuel Makronyň ABŞ-a döwlet sapary tamamlanandan iki gün soňra Waşingtona geldi. Germaniýanyň we ABŞ-nyň liderleriniň bir sagatdan gowrak dowam eden gepleşikleriniň barşynda taraplar ikitaraplaýyn ykdysady gatnaşyklaryň, şeýle hem halkara howpsuzlygynyň möhüm meselelerini ara alyp maslahatlaşdylar.
Metbugat ýygnagynda Germaniýanyň kansleri geçirilen gepleşikleriň netijelerine kanagatlanma bildirip, Bundestagyň amerikan ýolbaşçylary bilen işjeň hyzmatdaşlyk saklaýandygyny nygtady. Donald Tramp hem amerikan-ýewropa söwdasy barada durup geçip, ABŞ-nyň Germaniýa, hem-de Ýewropa Bileleşigi ýurtlary bilen deňhukukly aragatnaşyklary ýola goýmaga tagalla edýändigini belledi. 27-nji aprelde geçirilen bu duşuşyk Angela Merkeliň Prezident Trampyň wezipesine girişenden soň Waşingtona ikinji saparydyr. Mundan ozal, german kansleri amerikan paýtagtyna geçen ýylyň martynda gelipdi.
Germaniýa amerikan harytlaryny import etmekde Kanada, Meksika, Hytaý, Beýik Britaniýa we Ýaponiýa döwletlerinden soň 6-njy orny eýeleýär. Şeýle hem GFR öz önümlerini Amerika eksport etmekde Kanada, Meksika, Hytaý we Ýaponiýadan soň, bäşinji ýerde durýar.
Hyzmatdaşlygyň möhüm meseleleri maslahatlaşyldy
Resmi sapar bilen Waşingtona gelen GFR-iň kansleri Angela Merkel ABŞ-nyň Prezidenti Donald Tramp bilen duşuşdy. Ol Fransiýanyň Prezidenti Emmanuel Makronyň ABŞ-a döwlet sapary tamamlanandan iki gün soňra Waşingtona geldi. Germaniýanyň we ABŞ-nyň liderleriniň bir sagatdan gowrak dowam eden gepleşikleriniň barşynda taraplar ikitaraplaýyn ykdysady gatnaşyklaryň, şeýle hem halkara howpsuzlygynyň möhüm meselelerini ara alyp maslahatlaşdylar.


text:
Türkmenistanyň prezidenti Gurbanguly Berdimuhamedow ýurduň daýhanlaryna galla oragyna başlamak üçin ‘ak pata’ berdi.
TDH-nyň maglumatyna görä, galla oragy Ahal, Balkan, Mary we Lebap welaýatlarynda 7-nji iýundan, Daşoguz welaýatynda bolsa, 14-nji iýundan başlanar.
Prezident Berdimuhamedow anna güni geçiren hökümet maslahatynda türkmen daýhanlarynyň “ýylyň-ýylyna oba hojalyk ekinleriniň bol hasylyny ösdürip ýetişdirýändigini”, olaryň ýurtda “azyk önümleriniň bolçulygyny döretmäge öz mynasyp goşantlaryny goşýandyklaryny” aýtdy.
Şeýle-de ol döwletiň daýhanlaryň “netijeli zähmet çekmegi, ýokary hasyl almagy üçin ähli zerur şertleri döredýändigi” barada ozalam köp aýdan sözlerini gaýtalady.
Ýöne ol golaýda geçiren hökümet maslahatlarynda türkmen daýhanlarynyň ýaramaz işleýändigini, hasyllylygyň, öndürilýän önümleriň hiliniň pesdigini aýdyp, agrar pudagyň ýolbaşçylaryny reforma geçirmäge çagyrypdy.
Ýerli çeşmeleriň maglumatlaryna görä, Türkmenistanda daýhanlaryň iş şertleri ýyl-ýyldan agraldylyp, gazanç etmek mümkinçilikleri çäklendirilýär.
“Bu ýagdaýTürkmenistanyň import edilýän azyk önümlerine garaşlylygyny ýokarlandyrdy” diýip, Azatlygyň ýerli çeşmeleri habar berýär.


text:
Türkmenistan şu gün, 17-nji awgustda Gawun baýramyny belleýär.
Bu baýram Türkmenistanda adatça awgustyň ikinji ýekşenbesinde bellenýär, emma ol bu gezek, prezident Gurbanguly Berdimuhamedowyň teklibi esasynda, Aşgabatda geçiriljek Aziýa oýunlarynyňbaşlanmagyna 30 gün galmagy mynasybetli guralýan ekologiki çäre – awtoulagsyz gün, tigirli ýöriş bilen utgaşdyryldy.
Resmi metbugatda Gawun baýramy bilen bagly çap edilýän habarlarda ýurtda ata-baba bakjaçylyk, daýhançylyk däpleriniň, gadymy gawun tohumlarynyň goralyp saklanýandygy, täze tohumlaryň döredilýändigi aýdylýar.
Emma ýerli synçylar Türkmenistanda sowet ýyllarynda Moskwadan berlen pagta planlary, ekerançylyk ýerlerinde himiki dökünleriň köp ulanylmagy netijesinde, gawun tohumlarynyň zaýalanandygyny aýdýarlar.
Azatlyk radiosy bu mesele bilen gyzyklanyp, ýerli synçy Amanmyrat Bugaýew bilen söhbetdeş boldy.


text:
Belent sarpaly – Watan gahrymanlary
Türkmenistanyň Döwlet medeniýet merkeziniň Döwlet muzeýi 2018-nji ýylyň 7-nji maýynda 1941 – 1945-nji ýyllaryň Beýik Watançylyk urşunda Ýeňiş güni mynasybetli «Belent sarpaly – Watan gahrymanlary» atly sergisiniň açylyşyna ony synlamak isleýänleriň hemmesini çagyrýar.
Ynsan mertebesini belentde saklamak, Watan, il-ýurt üçin şirin janlaryny gurban eden gerçekleri hatyralamak halkymyzyň iň ajaýyp dessurlarynyň biridir. 1941-1945-nji ýyllaryň urşuna gatnaşyp, mertligiň, edermenligiň, gahrymançylygyň belent nusgasyny görkezen uruş weteranlary şeýle uly hormata mynasypdyr.
Ýurdumyzyň her bir raýaty üçin Watan goragy mukaddesdir. Biziň ildeşlerimiziň müňlerçesi 1941-1945-nji ýyllaryň urşunda öz janyny gurban edip, asuda we parahat durmuşy saklap galdylar, 1418 gije-gündize çeken söweşleriň sahypasyna şöhratly atlaryny ýazdylar. Olaryň hatarynda Türkmenistanyň Prezidenti Gurbanguly Berdimuhamedowyň atasy Berdimuhamet Annaýew hem bar. Onuň şöhratly durmuş ýoly ýaş nesil üçin hakyky watançylygyň, edermenligiň we gahrymançylygyň aýdyň nusgasydyr.
Watan gerçekleri bakydyr, olaryň geçen şöhratly ýoly biziň her birimiz üçin nusgalyk mekdepdir. Arkadag Prezidentimiz häzirki döwürde Watan üçi,n söweşip, ýalynly ýyllaryň içinden geçen, juwan ýaşlygy şol ýowuz ýyllara gabat gelen ýaşuly nesillerimiziň uly hormat-sarpa, hemmetaraplaýyn alada bilen gurşalmalydygyny nygtaýar. 1941 – 1945-nji ýyllaryň urşunda gazanylan Ýeňşiň hormatyna her ýylda ýurdumyzda ýeňiş baýramy bellenilip geçilýär. Watan gerçekleriniň deňsiz-taýsyz gahrymançylygy, uruş ýyllarynda tylda zähmet çeken ak saçly enelerimiziň görkezen nusgalyk edermenligi, olaryň ýaş nesillerimizi watançylyk, gahrymançylyk, mertlik ruhunda terbiýelemekde we halkymyzyň agzybirligini, jebisligini berkitmekde alyp barýan asylly işleri, ýurdumyzda amala aşyrylýan özgertmeleri üstünlikli durmuşa geçirmäge goşýan goşantlaryna ýurdumyzda uly sarpa goýulýar.
Türkmenistanyň Döwlet medeniýet merkeziniň Döwlet muzeýinde 1941 – 1945-nji ýyllaryň urşunda Beýik Ýeňişiň 73 ýyllyk gününe bagyşlap «Belent sarpaly – Watan gahrymanlary» atly sergi gurnaldy. Serginiň başynda hormatly Prezidentimiz Gurbanguly Berdimuhamedowyň portreti hem-de atasy Berdimuhamet Annaýewiň hala çitilen keşbi, şonuň ýaly-da, onuň atasyna bagyşlan «Älem içre at gezer», «Watanyň wepaly ogly», «Ata arzuwyny amala aşyrýan agtyk» ýaly birnäçe eseri ýerleşdirilipdir. Ondan başga-da, sergide 1941 – 1945-nji ýyllarda tylda zähmet çeken türkmen zenanlarynyň fronta kömek üçin kümüş bezeg-şaýlary, ýyly egin-eşikleri tabşyryp duran, şonuň ýaly-da, söweş meýdanlaryndaky esgerlerden gelen hatlaryň okalyp durlan pursatlaryny şöhlelendirýän dokumental fotosuratlary, bu urşa gatnaşyp, edermenlik görkezen gerçeklerimiziň fotоsuratlaryny, Gurban Durdy, Annageldi Rozyýew, Berdimyrat Döwletjanow ýaly gahrymanlaryň belli suratkeş K.Hnykin tarapyndan döredilen portretlerini, uruşda gahrymançylyk görkezen esgerleri tapawutlandyrmak üçin döredilen ordendir medallary synlamak mümkin. Şeýle-de, witrinalarda muzeý gymmatlyklary bolan kümüş bezeg şaýlarynyň we ýyly egin-eşikleriň görnüşleri görkezilýär. Sergide 1941 – 1945-nji ýyllaryň urşunda ulanylan aragatnaşyk enjamy, Lallyk hanyň fronta iberen serişdelerinden ýasalan tankyň makedi, dürbi, söweş torbasy, türkmen ýigidiniň harby eşigi we başga-da birnäçe esger esbaplary hem görkezilýär. Serginiň görnükli ýerinde bu uruşda wepat bolan türkmenistanly esgerler baradaky maglumatlary öz içine alýan «Hatyra» kitaplary goýlupdyr. Şonuň ýaly-da, ussat suratkeşlerimiziň 1941 – 1945-nji ýyllaryň urşuna degişli eserleriniň, plakatlaryñ we şygarlaryñ birnäçe görnüşi bilen tanyşmak mümkin.